Reviu Eksklusif: Peranti Samsung Galaxy A22 Dengan Kapasiti Bateri 5000mAh!! Berbaloikan Untuk Dimiliki??

Pastinya pada ketika ini, ramai yang mencari peranti 5G pada harga yang sangat berpatutan. Jangan bimbang, di tangan min sekarang ini adalah Samsung Gaaxy A22. Tapi sejauh mana kehebatannya?? Jom kita lihat!!!

Apa yang menarik mengenai SAMSUNG Galaxy A22 5G ini adalah peranti ini tampil dengan permukaan belakang yang sedang untuk dipegang tanpa meninggalkan cap jari. apa yang penting, lengkungan di bahagian memudahkan anda untuk memegang peranti ini.

Min mendapat warna Mint yang sangat lembut. Bagi mereka yang menyukai warna sepertinya, pastinya akan jatuh cinta dengan peranti ini. Ketika anda memegang peranti ini juga sangat selesa, cengkaman anda pastinya lebih baik ketika memegang peranti ini.

Menariknya mengenai peranti ini, ia hadir dengan  Paparan Infinity-U 6.4 inci di Galaxy A22 dan lihat apa yang anda hilang. Terima kasih kepada paparan HD + Super AMOLED dan 600 nits untuk kejelasan, kandungan harian anda kelihatan tajam, tajam dan menakjubkan. Plus, Real Smooth menjadikan paparan lancar, sama ada anda sedang bermain atau menatal. Tiada lag, dan warna yang terhasil sangat baik serta puas dari segi tontonan sama ada video mahupun bermain game.

Bateri 5000mAh cukup untuk semua orang menggunakan peranti ini sepanjang hari. Menonton YouTube selama 1 jam, kuasa bateri turun dari 60% menjadi 51%, dan hanya menggunakan 9% kuasa dalam 1 jam. Jadi, anda tidak akan menpunya sebarang masalah ketika melakukan sebarang aktiviti harian.

Lensa utama 48MP + 8MP + 2MP + 2MP pastinya sangat praktikal.. Lensa sudut lebar lebar dapat mengambil pemandangan yang indah, dan lensa kedalaman medan dapat mengaburkan latar belakang apabila perlu untuk mengetengahkan subjek.

Kualiti gambar yang terhasil sangat baik khususnya bagi penghasilan warna dan kketajaman gambar. Bagi peranti dalam kelas ini, ia sangat bagus. Bagi mereka yang suka merakam gambar, pastinya anda akan leka merakam gambar menggunakan peranti ini.

Berikut adalah hasil gambar:

Galaxy A22 menggabungkan kuasa pemprosesan Octa-core dengan RAM hingga 6GB untuk prestasi pantas dan cekap. Nikmati storan dalaman 128GB dan tambah sehingga 1 TB lebih banyak dengan kad microSD.

Kami telah menguji peranti ini menggunakan Geekbench 5. Hasil dapat ujian ini mendapati ia berada pada paras yang baik. Ia mempamerkan kehebatan dan kelancaran speerti yang diharapkan pada peranti bagi kelas ini.

Ciri terbesar SAMSUNG Galaxy A22 5G ialah ia mempunyai bateri besar 5000mAh, yang sesuai untuk orang yang mempunyai kehidupan yang sibuk dan tidak mempunyai masa untuk mengisi ulang. Harganya hanya RM999. Sekiranya anda tidak mempunyai banyak bajet, tetapi anda mahu membeli telefon yang tahan lama dan tahan lama., SAMSUNG Galaxy A22 5G mungkin patut dipertimbangkan!


Maklumat Skor Nokia C20 Plus Terdedah Di Laman Sesawang GeekBench?!

Ramai yang sedang teruja mengenai Nokia C20 Plus dan kini ada satu maklumat tertiris di dalam sesawang GeekBench .

Menurut maklumat penanda aras tersebut, memperlihatkan ia mencatatkan mata 126 Single core Score manakala bagi 476 mata bagi multi core score.

Dalam maklumat tersebut, turut memperlihatkan beberapa spesifkasi seperti RAM sebesar 3GB dan melaksanakan sistem operasi Android 11. Kapasiti bateri pula adalah 5000mAh.

Jadi, teruskan bersama kami untuk mengetahui maklumat lanjut mengenai peranti ini.


Acer Liquid Z6 dan Liquid Z6 Plus, Dua Model Kelas Pertengahan Dengan Sokongan  Pengimbas Cap Jari

Pada pameran IFA 2016 ini, Acer turut tidak melepaskan peluang melancarkan smartphone terbaru mereka yang diberi nama Liquid Z6 dan Liquid Z6 Plus.

Acer menghasilkan model Liquid Z6 khas buat mereka yang kekal produktif di jalanan. Dengan rekaan minimalis, Liquid Z6 dipadankan dengan paparan skrin berukuran 5.0 inci beresolusi 1280×720 piksel, bersama lengkungan skrin 2.5D. Ianya turut diperhebatkan dengan pemproses Quad Core 1.25GHz bersama chipset Mediatek MT6737 serta 8GB ROM, 1GB RAM untuk kelancaran operasi pada smartphone ini.

Dioperasikan oleh Android 6.0 Marshmallow, Liquid Z6 menawarkan penggambaran utama 8 Megapiksel, manakala kamera depan pula beresolusi 2 Megapiksel dan bateri berkapasiti 2000mAh. Acer Liquid Z6 akan mula dijual di Eropah pada November 2016 dengan harga jualan €119 (kira-kira RM 544).

Menampilkan skrin dan bateri lebih besar, Liquid Z6 Plus pula menawarkan spesifikasi lebih tinggi berbanding model Liquid Z6. Skrin berukuran 5.5 inci dengan resolusi 1920×1080 piksel turut menyokong teknologi pengimbas cap jari. Malah rekaan yang diperbuat daripada logam ini dikuasakan oleh pemproses Quad Core 1.3GHz dengan cipset Mediatek MT6753, 3GB RAM serta memori dalaman lebih besar iaitu 32GB.

Penggambarannya juga telah dipertingkatkan kepada 13 Megapiksel untuk kamera utama, dan 5 Megapiksel untuk penggambaran selfie. Kehadiran bateri sebesar 4,080mAh boleh digunakan untuk masa yang lebih lama. Acer Liquid Z6 Plus yang dioperasikan oleh Android 6.0 Marshmallow akan mula dijual di Eropah pada Disember 2016, dengan harga jualan
€249 (kira-kira RM 1,137).


Reviu Eksklusif: Keajaiban Spesifikasi HONOR 20, Pasti Memukau Bagi Yang Melihat

HARGA: RM1,699

Siapa sahaja yang tidak mengenali jenama telefon pintar terkenal, HONOR yang baru sahaja melancarkan siri HONOR 20. Antara model yang menjadi sorotan terbaharu adalah HONOR 20 yang pastinya mampu merakam keajaiban serta melaksanakan pelbagai fungsi yang menarik pada peranti ini. Jom kita lihat dengan lebih mendalam keajaiban peranti ini.

Spesifikasi

HONOR 20

Sistem Operasi (OS)

Android 9 Pie

Pemproses

Kirin 980 AI Chipset Dengan Dual NPU

Memori / Storan

Paparan

6.26 inci All-View Display

Bateri

22.5W HONOR SuperCharge

Kamera Utama

48MP(F/1.8) + 16MP(F/2.2) + 2MP(F/2.4) + 2MP(F/2.4)

Kamera hadapan

Warna

Midnight Black

Bunyi

Virtual 9.1 Surround Sound

Peranti ini sekali pandang sahaja sudah menarik perhatian. Tampil dengan glass panel memberikan peranti ini sentuhan eksklusif. Jika dilihat di bahagian belakang, susunan kameranya juga tampak unik kerana susunan 4 kameranya yang berbeza dari peranti yang lain. Ia disusun dalam bentuk L yang memberikan satu nafas baharu dalam rekaan.

Kedudukan sistem pengimbas cap jari juga adalah sesuatu yang unik kerana ia tidak berada di bahagian belakang mahupun ditanam pada skrin tetapi ia tampil di bahagian sisi kanan. Ia nyata sangat unik tetapi bagi pengguna kidal agar sukar untuk menjalankan proses imbasan pada permulaannya tetapi setelah beberapa ketika, anda akan terbiasa menggunakannya.

Paparan peranti ini pastinya tidak mengecewakan apabila ia disertakan dengan 6.26 inci All-View Display yang memberikan tontonan penuh kepada pengguna. Dengan 91.76% nisbah skrin ke kerangka pastinya menjanjikan kepuasan tontonan.

Lebih menakjubkan, kamera berlubang pada skrin peranti ini adalah yang terkecil iaitu 4.5mm sahaja. Jadi ia pastinya memberikan lebih kepuasan tontonan kepada anda.

Seperti yang diketahui, peranti ini disertakan dengan cip pemproses 7nm Kirin 980 AI Chipset pertama di dunia yang ada pada telefon pintar. Ia pastinya mampu memberikan prestasi yang terbaik buat peranti ini. Pelbagai kelebihan yang boleh diperoleh menerusi antaranya ia mampu mempertingkatkan prestasi CPU sebanyak 75%, pemprosesan kamera sebanyak 46%, prestasi GPU sebanyak 46% dan AI Recognition sebanyak 120%.

Jadi tidak hairanlah sepanjang kami menggunakan peranti ini tiada sebarang lag berlaku walaupun beberapa aplikasi dibuka. Proses rakaman gambar berjalan dengan lancar dan penggunaan AI Recognition berada pada tahap yang terbaik.

Pastinya ini merupakan antara sorotan keajaiban peranti HONOR 20 ini apabila tampil dengan 4 kamera. Kamera peranti ini pastinya mampu menghasilkan imej yang mempersona.

Tampil dengan 4 kamera utama di bahagian belakang. Kamera tersebut disertakan dengan 48MP (f/1.8) + 16MP (f/2.2) + 2MP(F/2.4) + 2MP(F/2.4). Turut dihadirkan dengan Sony IMX 586 pastinya memberikan imej yang mempersona. Kualiti yang dipamerkan ketika rakaman berada pada kelas yang tersendiri.

Rakaman pada waktu malam juga tidak mengecewakan apabila ia mampu merakam lebih banyak perincian dan lebih terang. Mode seperti Light Painting dan Light Trail juga dapat dilaksanakan dengan sangat baik menerusi peranti ini.

Rakaman makro juga adalah sangat baik apabila peranti ini mampu merakam pada jarak yang sangat dekat iaitu 4cm yang pastinya sangat menakjubkan. Lensa adalah lebih mudah fokus ketika rakaman pada jarak yang sangat dekat ini.

Peranti ini tampi dengan 32MP bagi kamera hadapan yang pastinya mampu merakam swafoto yang terbaik. Bokeh yang terhasil dari kamera peranti ini tampak lebih natural. Bentuk Bokeh juga boleh dipilih dengan menekan simbol di bahagian sebelah kiri.

Pelbagai pilihan yang terdapat pada ciri ini iaitu Circles, Hearts, Swirl, Disc dan lain-lain.

Anda boleh mempertingkatkan tahap kecantikan imej anda dengan menekan simbol Beauty di bahagian bawah sebelah kanan.

Berikut merupakan hasil gambar yang diambil menerusi peranti ini:

Prestasi bermain permainan mudah alih peranti ini juga tidak mengecewakan apabila ia tampil dengan GPU Turbo 3.0. Ia memberikan peranti ini lebih kepantasan dalam menjalankan permainan yang dimainkan oleh pengguna. Kami telah menguji peranti ini dengan bermain permainan Mobile Legend dan PUBG.

Sepanjang kami bermain, tiada sebarang lag berlaku dan kesan grafiknya juga berada pada tahap yang sangat baik. Dengan kawalan yang sangat baik lebih mudah untuk pengguna ‘Push Rank’ dalam Mobile Legend atau ‘Winner-Winner Chicken Dinner’ dalam PUBG dicapai.

Pengalaman bermain permainan mudah alih atau menonton video tidak lengkap jika tidak disertakan dengan sistem bunyi yang menakjubkan. Justeru, HONOR 20 ini tampil dengan Virtual 9.1 Surround Sound yang mana ia pastinya memberikan kesan bunyi yang menakjubkan.

Sepanjang kami menggunakan peranti ini ketika menonton video dan bermain permainan mudah alih seperti Mobile legend, ia pastinya disertakan dengan sistem bunyi yang baik dan perincian bunyi yang tepat. Komunikasi ketika bermain permainan mudah alih menerusi speakernya amat baik kerana ia sangat jelas.

HONOR 20 ini disertakan dengan kapasiti bateri yang agak besar iaitu 3750mAh yang boleh bertahan lama serta 22.5W HONOR SuperCharge yang mampu untuk mengecas pantas. kami telah menjalankan ujian pengecasan ke atas peranti ini ketika baterinya berada pada 17% iaitu pada jam 1.11 petang.

Ia kemudiannya mencapai 100% pada jam 2.28 petang. Ia mengambil masa hanya selama 1 jam 17 minit.

Kami telah menjalankan ujian ke atas peranti ini menerusi 2 aplikasi iaitu AnTuTu Benchmark dan GeekBench 4. Menerusi hasil dapatan daripada ujian ini mendapati bahawa peranti ini berada dalam prestasi yang sangat baik dan mampu bersaing dengan peranti-peranti lain yang berada di pasaran. Berikut adalah hasil ujian bagi peranti ini:

Secara keseluruhan peranti ini adalah berbaloi untuk dimiliki. Bagi pengguna yang gemar mengambil gambar pastinya peranti ini boleh menjadi pilihan anda. Dengan spesifikasi yang tinggi dan bateri yang mampu bertahan lama, menjanjikan pengalaman yang sangat baik. Disebabkan prestasi yang tinggi, prestasi bermain permainan mudah alih berada pada tahap yang sangat baik. Jadi ia memang berbaloi untuk dimiliki!!!


Reka Bentuk LG V30 Didedahkan Oleh Pembuat Sarung Peranti

Syarikat sarung peranti sudah menerima rekaan rasmi daripada syarikat pengeluar telefon pintar kebiasaannya lebih awal beberapa bulan. Sebaliknya, pembuat sarung pelindung ini pula sering mendedahkan rekaan smartphone yang belum dilancarkan kepada tontonan umum. Jika sebelum ini rekaan Samsung Galaxy Note 8 tertiris, kini tiba pula giliran LG V30 didedahkan.

Kali ini jenama pihak ketiga, Ringke berkongsi gambar yang diambil dari AutoCAD (perisian bantuan komputer) menunjukkan tiga buah sarung pelindung dengan pelbagai warna yang dikenalpasti model LG V30.

Sarung jenis jernih ini melihatkan kamera berkembar hadir dengan fungsi flash LED bersama pengimbas cap jari di bawahnya. Sumber lain pula menyatakan LG V30 akan hadir dengan sistem pengecasan tanpa wayar, paparan OLED, dan Bluetooth 5.0. Bagaimanapun, peranti ini akan dilancarkan sekitar bulan Ogos kelak di Eropah dijangka sebelum pelancaran Samsung Galaxy Note 8.


Jom Kunjungi vivo S1 Pro Superday Di Central i-City, Shah Alam – Beli Phone & Dapat Hadiah Menarik Bernilai hingga RM10,000!

Buat korang yang tengah mencari vivo S1 Pro tu, apa kata jom kunjungi roadshow vivo S1 Pro di Central i-City, Shah Alam! Sambil-sambil tu, boleh beli dan berpeluang menerima rebat tunai berjumlah RM50 dan pelbagai hadiah misteri menarik – terhad kepada 100 pembeli terawal sahaja.

Di samping itu, pembeli juga berpeluang mengambil bahagian dalam sesi cabutan bertuah yang mana menawarkan hadiah menarik vberjumlah sehingga RM10,000! Roadshow berlangsung bermula sekarang hingga 15 Disember 2019 di Ground floor, East Concourse at Central i-City, Shah Alam.

Pada masa sama, vivo dan senQ meluaskan lagi tawaran hebat kepada semua bermula hari ini hingga 10 Disember 2019. Mana-mana pelanggan yang membeli vivo S1 Pro pada acara jualan pertama – berpeluang mendapat jaminan tambahan selama satu tahan berserta pelan ansuran 0% faedah selama 24 bulan. Selain itu, pelanggan juga bakal mendapat hadiah percuma menarik termasuk :


Tertelan AirPod Ketika Tidur, Masih Berfungsi Ketika Ia dikeluarkan!!!

Kadang-kala kemajuan teknologi ini boleh memudaratkan dalam cara yang tidak disangka. Baru-baru ini seorang lelaki Taiwan yang dikenali sebagai Ben Hsu dilaporkan telah tertelan AirPod miliknya ketika sedang nyenyak tidur.

Mengimbau kembali ketika insiden tersebut berlaku, selepas beliau bangun dari tidur, beliau mendapati sebelah AirPod miliknya sudah tiada. Beliau kemudiannya menggunakan penjejak iPhone bagi mengesan AirPod tersebut dan mendapati bahawa ia masih berada di dalam biliknya.

Beliau menyedari bahawa AirPod terbabit berada di dalam badannya apabila ia mendengar bunyi peranti tersebut kemana sahaja dia pergi. Tanpa berlengah beliau ke hospital dan pihak hospital telah mengesahkan bahawa AirPod tersebut berada di dalam badannya selepas imbasan X-ray dilakukan.

Pihak hospitalnya memberikan ubat bagi mengeluarkan peranti tersebut menerusi sistem pencernaan dengan membuang air besar. Setelah beberapa hari AirPod tersebut berjaya dikeluarkan selepas Ben Hsu membuang air besar. Menariknya, peranti tersebut masih berfungsi dan baterinya berada pada 41%.


Parallel Wireless Bekerjasama dengan Millicom untuk Menyampaikan Rangkaian O-RAN 4G Pertama di Amerika Latin

Penyelesaian O-RAN terkemuka di dunia untuk membolehkan kesalinghubungan internet di kawasan baharu di Colombia

NASHUA, N.H., 12 Mei 2021 /PRNewswire/ — Parallel Wireless, Inc., syarikat RAN Terbuka yang berpangkalan di A.S. dan menyediakan Semua G serta penyelesaian RAN Terbuka berasaskan awan, dengan bangganya mengumumkan bahawa kami telah dipilih oleh Millicom (NASDAQ: TIGO) sebagai rakan kongsi strategik untuk menyediakan rangkaian pematuhan O-RAN pertama di Amerika Latin yang mendayakan 4G. Millicom ialah penyedia perkhidmatan kabel dan mudah alih terkemuka yang dikhususkan untuk pasaran baru muncul, terutamanya di Amerika Latin dengan hampir 55 juta pelanggan mudah alih. Mereka merupakan penyedia utama jalur lebar berkelajuan tinggi dan inovasi yang menyokong ‘Gaya Hidup Digital’ melalui jenama utama mereka TIGO.

Hari ini, terdapat banyak lokasi luar bandar di seluruh Colombia yang tidak mempunyai rangkaian jalur lebar mudah alih. Dengan fasa pertama perkongsian ini, Parallel Wireless akan menyediakan penyelesaian RAN Terbuka yang mematuhi O-RAN menggunakan spektrum 700MHz yang membolehkan kesalinghubungan jalur lebar yang menjadi kunci kepada pembangunan ekonomi di rantau ini. Rangkaian 4G akan membolehkan perkhidmatan seperti e-pembelajaran, perbankan digital dan penstriman video, menyediakan infrastruktur yang diperlukan untuk menghubungkan berjuta-juta warganegara dan membantu mengembangkan Keluaran Dalam Negara Kasar (GDP) di Colombia.

Sebagai penyepadu sistem utama, Parallel Wireless akan menyediakan penyelesaian serba lengkap termasuk perkhidmatan pemasangan dan integrasi serta pemantauan rangkaian sambil menunjukkan prestasi rangkaian yang kukuh dan mengatasi Penunjuk Prestasi Utama (KPI).

Seiring dengan kepakaran kami dalam penggunaan RAN Terbuka, Parallel Wireless akan menyediakan inovasi perisian untuk SEMUA G RAN Terbuka yang mendayakan ekosistem radio dan pelayan paling matang berasaskan platform Intel Xeon® x86.

Tapak-tapak ini dibina pada seni bina O-RAN dengan Unit Radio Jarak Jauh (RRU) yang disediakan oleh ekosistem rakan kongsi serta Unit Teragih (DU) Parallel Wireless dan perisian Unit Pusat (CU) akan dijalankan pada Unit vBBU (Unit Baseband maya) yang disediakan oleh rakan kongsi pelayan kami seperti Supermicro dan telah digunakan di tapak.

Melalui kerjasama dengan Parallel Wireless, Millicom akan dapat mengembangkan dan meningkatkan rangkaian tanpa wayar serta menyediakan perkhidmatan digital generasi seterusnya kepada pelanggan di Amerika Latin dengan:

Xavier Rocoplan, Ketua Teknologi dan Pegawai Maklumat EVP di Millicom berkata “Bagi kami di Millicom, menyampaikan O-RAN yang berasaskan teknologi RAN Terbuka merupakan satu kejayaan yang penting. Ia bukan sahaja bermakna dalam menghubungkan lebih ramai orang di kawasan luar bandar yang bermula di Colombia, malah merupakan pendekatan inovatif untuk mengurangkan kos, meningkatkan fleksibiliti dan kecekapan dengan mempelbagaikan pangkalan pembekal kami. Kami berharap dapat membawa teknologi ini ke lebih banyak lokasi di seluruh pasaran Amerika Latin kami, seiring dengan hasrat bagi memenuhi matlamat kami untuk membina lebuh raya digital yang menghubungkan masyarakat, memperbaiki kehidupan dan membantu membangunkan komuniti kami.”

Keith Johnson, Presiden Parallel Wireless berkata “Millicom ialah inovator dalam kesalinghubungan mudah alih dan kami teruja untuk bekerjasama dengan mereka menggunakan penyelesaian RAN Terbuka yang mematuhi O-RAN terkemuka di dunia yang membolehkan mereka menjadi contoh kepada para pengendali di rantau ini serta menyokong usaha mereka untuk menjadi yang pertama memberikan sambungan 4G kepada pelanggan luar bandar dan bandar mereka. Kami berbangga kerana dipilih sebagai pembekal dan rakan kongsi yang diluluskan untuk Millicom dan kami berharap dapat mengembangkan penggunaannya di lebih banyak lokasi di seluruh Amerika Latin pada tahun-tahun yang akan datang.”

Tentang Parallel WirelessDi Parallel Wireless, kami percaya bahawa perisian berkuasa untuk memberikan peluang-peluang hebat di dunia. Kami mengubah cara rangkaian tanpa wayar dibangunkan dan dikendalikan. Kami sedang memperbaharui cara perkakasan, perisian dan awan bekerjasama untuk mengubah penggunaan yang ekonomi kepada para pengguna. Platform perisian pematuhan O-RAN ALL G (2G 3G 4G 5G) kami membentuk seni bina RAN terbuka, selamat dan pintar untuk memberi ketersambungan tanpa wayar, supaya semua orang boleh berhubung pada bila-bila masa, di mana-mana sahaja dan dengan cara yang mereka pilih. Kami bekerjasama dengan syarikat MNO global terkemuka dan telah diiktiraf oleh lebih 74 anugerah industri. Teras kekuatan kami ialah pasukan Pembangun yang menghargai inovasi, kerjasama, keterbukaan dan kejayaan pelanggan. Untuk maklumat lanjut, sila layari: www.parallelwireless.com. Berhubung dengan Parallel Wireless di LinkedIn dan Twitter.

Untuk sebarang pertanyaan, sila hubungi pr@parallelwireless.com.

Tentang MillicomMillicom (NASDAQ A.S.: TIGO, Nasdaq Stockholm: TIGO_SDB) merupakan penyedia perkhidmatan tetap dan mudah alih terkemuka yang dikhususkan untuk pasaran baru muncul di Amerika Latin dan Afrika. Millicom menetapkan kadar masa untuk menyediakan jalur lebar berkelajuan tinggi dan inovasi yang berkaitan dengan perkhidmatan The Digital Lifestyle® melalui jenama utamanya, TIGO. Setakat 31 Disember 2020, anak syarikat operasi dan usaha sama Millicom telah mengambil lebih 21,000 orang pekerja dan menyediakan perkhidmatan mudah alih kepada kira-kira 55 juta pelanggan, dengan jejak kabel di lebih 12 juta kediaman yang telah diluluskan. Ditubuhkan pada tahun 1992, Millicom International Cellular S.A. beribu pejabat di Luxembourg.

Logo – https://ering.com.my/wp-content/uploads/2021/05/parallel-wireless-bekerjasama-dengan-millicom-untuk-menyampaikan-rangkaian-o-ran-4g-pertama-di-amerika-latin.jpg

Keywords:  Computer Hardware Computer Networks Computer Software Computer/Electronics Telecommunications Telecommunications Carriers and Services Telecommunications Equipment Wireless Communications Joint ventures

Source: PRNEWSWIRE


iPad Air 10.5 Inci Dirasmikan – Harga Bermula RM2,199

Selain Apple iPad mini menerima kemaskini, satu lagi tablet iaitu iPad Air juga menerima kemaskini baharu hari ini.

Tablet berukuran 10.5 inci ini dijana dengan cip Apple A12 Bionic, yang mana ia menawarkan kuasa pemprosesan yang lebih tinggi bagi melancarkan urusan multitasking tanpa gangguan.

Menurut Apple, iPad Air terbaru ini mempunyai prestasi lebih 70% berbanding model sebelumnya, tambahan sokongan Apple Pencil lebih memudahkan kerja seharian. Kamera utama dilengkapi 8MP dengan sokongan AR, sementara kamera FaceTime beresolusi 7MP.

Anda boleh membeli iPad Air di laman rasmi Apple dengan tawaran harga bermula RM2,199 untuk versi WiFi, sementara versi selular ditawarkan pada harga bermula RM2,749.


Shopee Sediakan Hadiah Sehingga RM1,000,000 Sempena Tahun Baru Cina

Membeli-belah secara atas talian kini menjadi habit rakyat di Malaysia. Jadi sekiranya anda salah seorang daripadanya, anda mungkin berpeluang untuk memenangi hadiah menarik sempena Tahun Baru Cina ini. Dengan itu, Shopee yang merupakan platfom e-dagang terkemuka di Asia Tenggara dan Taiwan hari ini mengumumkan kempen yang dinamakan ‘Wang bersama Shopee’.

Pelbagai hadiah menarik bernilai RM1,000,000 akan diberikan kepada anda melalui permainan ‘Fortune Ang Pao’. Anda yang ingin mengambil bahagian perlu melog-masuk aplikasi Shopee untuk mendapatkan Shopee Coin, baucar, dan 20,000 unit Tiket Emas (Golden Ticket) setiap hari bermula 15 Januari hingga 23 Februari 2018.

Tiket Emas yang diperolehi merupakan cabutan bertuah untuk memenangi hadiah jongkong emas bernilai lebih RM500 setiap satu, hadiah mingguan berbentuk wang tunai RM1,500, malahan hadiah utama wang tunai sebanyak RM8,888. Selain daripada itu, pengguna juga berpeluang memenangi powerbank, aksesori komputer, perkakas rumah dan banyak lagi.

Di samping itu, Shopee juga mengadakan Jualan Kilat sebanyak 5 kali sehari menerusi permainan secara langsung di Facebook Shopee. Peserta juga berpeluang untuk menerima Kotak Kemakmuran Shopee (Shopee Prosperity Boxes) yang mengandungi 88,888 unit Shopee Coin dan percutian ke Disneyland Hong Kong untuk dua orang. Jika anda orang yang ke 18,888 mendaftarkan diri permainan ini di Facebook, anda mungkin memenangi hadiah percutian misteri bernilai RM10,000.

Sambutan ini juga dimeriahkan dengan potongan diskaun sehingga 90% untuk barangan seperti PETRONAS, Reckitt Benckiser, L’Oreal, OPPO, Super, Watsons, Nestle, Unilever, Tommee Tippee, Deerma, Photobook, dan Xixili. Jika anda merupakan antara 80 pelanggan pertama, anda mungkin boleh mendapatkan tiket percuma ke acara ‘Feng Shui & Astrology 2018 Live di Kuala Lumpur’. Bagi peminat bidang metafizik Cina, anda boleh membeli buku terbitan dan barangan eksklusif Dato’ Joey Yap pada harga bermula RM23 melalui kedai rasmi di Shopee.

Jika anda ingin mendapatkan info lanjut mengenai kempen dijalankan, boleh layari Shopee Malaysia.


Gionee M7 Akan Hadir Dengan Skrin Penuh 25 September Depan?

Gionee mengesahkan 25 September depan adalah hari yang dipilih untuk memperkenalkan M7. Kenyataan dari syarikat China ini diumumkan melalui laman portal Weibo beberapa hari yang lepas.

Sementara itu, beberapa keping gambar yang melihatkan panel hadapan peranti ini mula tersebar di arena sesawang. Peranti induk ini dikhabarkan akan dilengkapi dengan skrin hampir penuh bersaiz 6 inci 2160 x 1080p bersama cip pemproses MediaTek Helio P30. Memori RAM sebesar 6GB serta storan seluas 64GB turut melengkapkan sistem janaan peratni ini. Konfigurasi kamera pula menempatkan sensor 16 Megapiksel dan 8 Megapiksel yang dioperasikan oleh Android 7.1.1 Nougat.

Selain itu, Gionee dikatakan akan mengumumkan M7 dalam beberapa varian termasuk model yang berkuasa. Dalam masa yang sama, Thailand antara pasaran Asia yang terawal akan menerimanya. Untuk Malaysia, kami belum lagi menerima ura-ura mengenai ketersediaannya.


Kemunculan Rasmi Peranti Huawei P9 & Talkband B3

Sejarah telah tercipta ibu kota London apabila Huawei melancarkan secara rasmi smartphone yang sangat ditunggu-tunggu, terutamanya daripada kalangan peminat fotografi. Kerjasama antara Huawei dan Leica telah melahirkan P9, smartphone pertama di dunia yang menggunakan teknologi dwi lensa dari syarikat kamera yang mempunyai reputasi yang sangat besar.

Acara perasmian tersebut diserikan dengan kehadiran bintang Hollywood terkenal iaitu Henry Cavill yang juga merupakan duta model Huawei P9, beliau juga ditemani dua jurugambar tersohor dari National Geographic, iaitu Mary McCartney dan David Guttenfelder. Menurut Richard Yu (CEO, Huawei Consumer Business Group), dunia fotografi sudah berkembang dan maju dengan pesat terutamanya dalam kelas pengguna am di mana berbilion gambar diambil setiap tahun dan Huawei ingin merevolusikan teknologi fotografi pada smartphone melalui P9.

Kunci kepada keupayaan pengimejan P9 ini adalah terletak pada reka bentuk dwi-kamera yang menggunakan sepenuhnya kuasa kanta optik Leica. Kanta optik Leica sememangnya mempunyai reputasi yang sangat gah di kalangan jurugambar, ia mampu merakam imej dengat tepat dan penuh dengan butiran. Sistem dwi lensa pada P9 hadir dengan satu kamera RGB yang khusus dalam menangkap imej berwarna dan monochrome yang berfungsi menghasilkan imej native hitam putih dan membantu menangkap butiran imej.

P9 hadir dalam dua versi iaitu P9 dan P9 Plus, berikut adalah spesifikasi asas kedua-dua versi:

Octa-core (4 x 2.5GHz A72+ 4 x 1.8GHz A53)

64GB ROM, 4GB RAM

Hadapan: 8MP

Hadapan: 8MP

3,400 mAh

Selain model P9, Huawei turut melancarkan satu lagi smartwear terkini iaitu TalkBand B3 yang hadir dalam 3 versi iaitu Active (tali silikon), Classic (tali kulit) dan Elite (tali logam). Menurut Huawei, sistem audio pada TalkBand B3 telah dipertingkatkan dan berjaya mengurangkan gangguan audio luaran sehingga 80%. TalkBand B3 menawarkan skrin PMOLED dengan 3D curved Gorilla Glass, baterinya berkapasiti 91mAh, sokong pada peranti Android dan iOS sehingga jarak 10 meter.


Mark43 Menandatangani Perkongsian Penting dengan Pasukan Polis New South Wales Australia Secara Rasmi, Memeterai Urus Niaga Terbesar Seumpamanya

Mark43 akan melaksanakan IPOS untuk pelanggan antarabangsanya yang pertama, iaitu 18,000 orang pengguna daripada Pasukan Polis New South Wales

NEW YORK, 2 Mac, 2021 /PRNewswire/ — Mark43, sebuah syarikat perisian keselamatan awam berasaskan awan yang terkemuka, hari ini mengumumkan bahawa ia telah memeterai perjanjian sebagai rakan kongsi teknologi khas Pasukan Polis New South Wales (NSWPF), menjadikannya penyedia platform tunggal Sistem Pengurusan Rekod (RMS) dan penyedia Penghantaran Dibantu Komputer (CAD) Amerika pertama yang menandatangani kontrak bersaiz sedemikian dalam pasaran antarabangsa.

Mark43 akan menyedia dan melaksanakan komponen menjawab panggilan, penghantaran, rekod, siasatan dan forensik untuk Sistem Operasi Polis Bersepadu (IPOS) baharu NSWPF. Selepas melaksanakan proses yang ketat dalam pemilihan vendor, NSWPF telah memilih Mark43 untuk melakukan transformasi pada seluruh pasukan dan membawa penyelesaian modular yang akan membina kecekapan proses pada pengguna, menyingkatkan tempoh kemasukan data, mengurangkan masa tindak balas insiden dan meningkatkan keselamatan pegawai melalui pemantauan medan masa nyata dan maklumat yang tepat pada masanya.

Bekerjasama dengan lebih 100 buah agensi keselamatan awam di seluruh Amerika Utara, Mark43 membangunkan platform keselamatan awam CAD, RMS, analitik, ciri dan bahan bukti paling berkuasa di dunia – rangkaian berasaskan awan ini sentiasa dikemas kini untuk memastikan bahawa aplikasi sentiasa diperbaiki. Dengan pasukan sokongan pelanggan yang dikhususkan untuk NSWPF, Mark43 menyediakan sokongan yang kukuh untuk melayani sebarang keperluan dan pertanyaan yang berbangkit daripada para pelanggan.

Sebagai salah sebuah pasukan polis terbesar di dunia dengan kira-kira 18,000 orang pegawai akuan sumpah, NSWPF akan memanfaatkan teknologi Mark43 untuk menjadikan operasinya lebih cekap di seluruh kawasan New South Wales. NSWPF ialah sebuah organisasi polis yang tertua dan terbesar di Australia yang menyediakan pengawasan berasaskan komuniti kepada populasi penduduk yang berjumlah hampir 8 juta orang di New South Wales. Dengan lebih daripada 400 buah balai polis, NSWPF juga berkhidmat kepada pelbagai komuniti etnik yang bertutur dalam lebih 30 bahasa.

“Memastikan keselamatan komuniti New South Wales merupakan keutamaan kami,” kata Timbalan Pesuruhjaya Perkhidmatan Korporat, Mal Lanyon. “Dengan kerjasama Mark43, Pasukan Polis NSW sedang melengkapkan anggota polis barisan hadapan dengan teknologi dan keupayaan digital terbaik di dunia untuk mencegah, menghentikan dan bertindak balas terhadap jenayah dan memenuhi keperluan komuniti kami,” kata Timbalan Pesuruhjaya Lanyon.

“Dengan termeterainya perjanjian bersama Pasukan Polis New South Wales, ia semakin memperkukuh kehadiran Mark43 dalam pasaran keselamatan awam antarabangsa,” kata Scott Crouch, Pengasas Bersama dan merangkap Ketua Pegawai Eksekutif Mark43. “Melalui perkongsian bersejarah ini, Mark43 membawa pendekatan percubaan dan sebenar kami kepada salah sebuah pasukan polis yang bertutur dalam Bahasa Inggeris terbesar di dunia dan kami berharap dapat saling bekerjasama dengan pasukan Polis New South Wales untuk memodenkan teknologi keselamatan awam di Australia.”

Tentang Mark43Mark43 membangunkan platform keselamatan awam CAD, RMS, Analitik serta Ciri dan Bahan Bukti paling berkuasa di dunia sambil mengekalkan sokongan daripada pelanggan terkemuka dalam industri. Keselamatan awam telah berubah dalam tempoh 30 tahun yang lalu. Namun tidak bagi vendor teknologi. Mark43 menyediakan pengalaman pelaksanaan perusahaan dan produk yang terbukti untuk lebih 100 buah agensi keselamatan awam yang merangkumi semua saiz, dengan kecekapan khas dalam memberikan perkhidmatan kepada agensi-agensi utama. Produk berasaskan awan ini menggunakan teknologi terkini dan sentiasa dikemas kini dengan memberi jaminan bahawa platform ini akan terus menerajui seluruh pasaran. Untuk maklumat lanjut, sila layari www.mark43.com.

Hubungan Media:Solange Pittetsolange@haymaker.co

Source: PRNEWSWIRE


Paparan Pen yang Lebih Mesra – Siri Kamvas Huion memperkenalkan Paparan 11.6- dan 15.6-Inci

SHENZHEN, China, 11 Nov. 2020 /PRNewswire/ — Huion melancarkan dua lagi paparan pen siri Kamvasnya untuk membolehkan penggiat lukisan digital meluahkan dan berkongsi idea kreatif mereka. Kamvas 12 dan Kamvas 16 (2021) yang baru dilancarkan adalah pelengkap bagi Kamvas Pro 12 dan Kamvas Pro 16, untuk pemula dan juga pelajar lukisan digital.

Walaupun paparan pen siri Kamvas yang dibangunkan oleh Huion didatangkan dengan pilihan warna yang lebih luas dan reka bentuk produk yang lebih mesra pengguna, tetapi sebab terbesar ia begitu popular adalah kerana prestasinya pada harga yang berpatutan. Bersama-sama dengan Kamvas 12 baharu dan Kamvas 16(2021), Kamvas 13, Kamvas 22 dan Kamvas 22 Plus merupakan semua produk siri Kamvas yang telah dilancarkan dan menjadi bualan artis digital di seluruh dunia.

Paparan Pen Kamvas

Kamvas 12 dan juga Kamvas 16(2021) didatangkan dengan lebih daripada satu warna. Selain warna hitam kosmo, Kamvas 12 juga boleh didapati dalam warna oren tapak sulaiman, sementara Kamvas 16(2021) pula hadir dalam warna aram temaram, yang didayakan oleh plastik ABS yang digunakan pada bahagian cangkerang belakang produk ini. Selain itu ABS turut dikenali secara meluas sebagai mesra alam dan tahan calar. Oleh kerana skrinnya dilaminasi sepenuhnya dan bercirikan anti silau serta filem matte yang dipasang pada permukaannya, pantulan dan paralaks pada skrin dapat diminimumkan, sementara pengalaman melukis dipertingkatkan lagi seperti pen di atas kertas. Pen digital PW517 yang didatangkan dengan siri Kamvas, membolehkan 8,192 tahap tekanan pen, kadar laporan yang memuaskan, dan pengecaman kemiringan pada ±60 darjah.

Paparan Pen Kamvas

Dengan Kamvas 12 dan Kamvas 16(2021), Siri Kamvas Huion kini tersedia dengan paparan pen 11.6 inci dan 15.6 inci bersama dengan paparan 13.3 inci dan 21.5 inci yang dikeluarkan lebih awal. Lebih banyak lagi saiz dan model akan diumumkan selaras dengan tekad Huion untuk memperkasakan impian artis digital di seluruh dunia. Untuk maklumat lebih lanjut dan pertanyaan mengenai produk siri Kamvas Huion, sila lawati www.huion.com atau hantarkan e-mel ke marketing@huiontablet.com.

Untuk pertanyaan media: Carlos Lin, +86 18820178551

Source: PRNEWSWIRE


Digi Lancar Jalur Lebar Fiber Pantas Untuk Perniagaan PKS Di Seluruh Negara, Tawar Penyelesaian Perhubungan Menyeluruh

Digi Telecommunications Sdn Bhd (Digi) hari ini memperkenalkan Digi Business Fibre Broadband, penyelesaian sambungan yang baharu dan komprehensif dengan harga pasaran terendah untuk membantu perusahaan mikro, kecil dan sederhana (PKS) memperkasakan kesinambungan perniagaan mereka serta membantu mengharungi gelombang transformasi digital.

Menerusi pelancaran Digi Business Fibre Broadband ini, Digi menawarkan PKS beberapa pilihan sambungan dengan nilai terbaik bagi pelan jalur lebar fiber berkelajuan tinggi yang dipadankan bersama talian pascabayar mudah alih, untuk membawakan sambungan internet tanpa had dan lancar buat PKS menguruskan perniagaan mereka pada bila-bila masa dan di mana jua.

Landskap perniagaan semasa telah mempercepat kadar digitalisasi di negara ini, dan menyaksikan ramai PKS memanfaatkan peluang digital untuk memulihkan dan mengembangkan perniagaan mereka. Namun, 84% PKS masih menyatakan kesulitan dihadapi berkaitan sambungan dalam talian sebagai cabaran dalam menguruskan perniagaan mereka dengan cekap, berdasarkan kaji selidik yang dijalankan oleh EY.

Justeru itu, Ketua Pegawai Perniagaan Digi, Eugene Teh berkata bahawa sambungan digital merupakan teras penting dalam mendorong pendigitalan yang efektif untuk PKS.

Kelajuan lebih tinggi: Sambungan pantas dan lancar

Sejajar dengan perkembangan Digi baru-baru ini yang menjadi salah satu penyedia fiber kediaman terbesar di Malaysia, pelanggan PKS Digi kini dapat menikmati jalur lebar fiber pantas, daripada 100 Mbps sehingga 800 Mbps, bermula daripada RM130 sebulan.

Penjimatan lebih banyak: Padankan sehingga 15 talian Go Digi Business Postpaid

Untuk nilai yang lebih hebat, pelanggan akan memperoleh lebih banyak penjimatan apabila mereka memadankan pelan Business Fibre dengan pelan Go Digi Business Postpaid mereka yang sedia ada atau baharu, bermula daripada Go Digi 78, dan seterusnya mereka dapat menikmati data tanpa had secara automatik. Oleh itu, pelanggan akan memperoleh penjimatan sehingga RM7,920 untuk 15 talian mudah alih bagi tempoh 24 bulan, yang mana jika tanpa pakej, pelan pascabayar terendah dengan data tanpa had bermula daripada RM100.

Bergantung pada pakej Business Fibre, pelanggan dapat menambah sehingga 15 talian ke dalam pakej. Maklumat lanjut mengenai pelan Go Digi Business Postpaid terdapat di sini: https://www.digi.com.my/business/plans/business-mobile-plans


Harga Baharu HUAWEI Y5 2019! Kini Hanya RM399 – Kamera 13MP l 32GB ROM l 2GB RAM l Pengecaman Wajah

Peranti serba guna HUAWEI Y5 2019 yang dilancarkan pada Mei 2019, kini menerima kemas kini harga baharu!

HUAWEI Y5 2019 menarik kerana rekaan panel belakangnya yang semirip kulit dengan tawaran pilihan warna Midnight Black, Sapphire Blue dan Amber Brown. Mulai hari ini, anda boleh dapatkan peranti ini dengan harga baharu hanya RM399 (harga asal RM459), penurunan harga sebanyak RM60.

Berminat membeli, klik pautan ini >> HUAWEI Y5 2019

HUAWEI Y5 2019 Bakal Dijual Esok Pada harga RM459 Di Pasaran Malaysia Mulai Esok


Samsung Malaysia Membuka Kedai Dalam Talian Untuk Jualan Peranti Samsung!

Telefon pintar milik Samsung sememangnya mendapat sambutan menggalakkan dari pengguna Android di Malaysia. Tetapi, untuk membeli peranti ini anda perlu ke kedai atau membelinya secara dalam talian seperti Lazada, 11street dan juga Shopee.

Hari ini, Samsung Electronics Malaysia dengan rasminya membuka kedai dalam talian mereka sendiri untuk jualan pelbagai produk miliknya seperti telefon pintar, tablet, jam tangan pintar serta penjejak kesihatan.

Bermula 5 Julai sehingga 31 Julai 2018, Samsung menawarkan sebuah powerbank berkapasiti 5,100mAh bernilai RM249 secara percuma dengan setiap pembelian telefon pintar atau tablet menerusi kedai dalam talian ini. Hanya terhad untuk 100 orang pelanggan sahaja.

Kepada pengguna yang membeli menerusi kedai dalam talian ini, Samsung menawarkan kos penghantaran percuma dan juga waranti terus dari Samsung. Untuk maklumat lanjut, boleh layari Samsung Malaysia.


Lakukan Semakan Kesihatan Kewangan Secara Percuma Menerusi Alat CreditScore Oleh iMoney

Berita baik kepada sesiapa yang ingin merancang kewangan mereka. iMoney kini melancarkan alat skor kreditnya yang percuma dikenali sebagai CreditScore iMoney. Ia bertujuan memudahkan lebih ramai rakyat Malaysia menyemak skor kredit mereka dan mengambil langkah sewajarnya dalam meningkatkan kesihatan kewangan mereka.

Alat CreditScore iMoney boleh didapati di dalam Bahasa Inggeris dan Bahasa Malaysia. Ia menawarkan kepada pengguna tentang gambaran ringkas dan percuma tentang kedudukan kewangan mereka. Nasihat peribadi turut diberikan tentang cara memperbaiki kesihatan kredit dan memperoleh penjimatan daripada produk kredit.

Pelancaran Alat CreditScore Bahasa Malaysia adalah inisiatif kepada keadaan kesihatan kewangan rakyat Malaysia. Secara puratanya, 4 daripada 10 pengguna CreditScore iMoney yang ingin memohon kad kredit atau pinjaman mempunyai skor Rendah hingga Wajar, menyebabkan mereka menghadapi cabaran apabila ingin memohon produk kredit pilihan mereka.

Mereka menggalakkan rakyat Malaysia untuk mendaftar dan menyemak skor kredit mereka secara berkala merupakan langkah pertama yang penting dalam membantu mereka memahami kesihatan kewangan mereka.

iMoney juga telah memperkenalkan #JomSkor, suatu kempen yang dibina di sekitar meter digital yang akan membuka kunci hadiah apabila pendaftaran CreditScore iMoney mencapai jumlah tertentu. Hadiah yang disediakan termasuk Apple iPad Air, Nintendo Switch, Charge Fitbit, e-baucar Lazada, e-baucar Tealive serta kemeja-T dan payung #JomSkor edisi terhad.

Bagi membantu pengguna, wakil iMoney akan berada di pelbagai lokasi bagi membantu dalam mendaftar untuk laporan CreditScore iMoney mereka. Mereka juga akan merancang untuk menyediakan bengkel dan latihan berkenaan kewangan peribadi.

Bagi mendapatkan maklumat lanjut layari laman sesawang iMoney atau Facebook iMoney.


Sokong Snapdragon 865 & Paparan Skrin 120Hz, OPPO Find X2 Bakal Tiba Di Malaysia Tidak Lama Lagi!

Berita baik buat korang semua! Peranti perdana OPPO yang dinanti – nantikan akan datang ke Malaysia tidak lama lagi! Mempersembahkan OPPO Find X2! Generasi baru untuk siri OPPO Find X yang didatangkan dengan pelbagai penambahbaikan serta teknologi terkini.

Lebih menarik, ia disahkan dilengkapi dengan paparan 120Hz dan dikuasai cip pemproses 865 dengan sokongan rangkaian 5G secara terbina. OPPO Find X2 adalah peranti kedua yang menerima kelulusan rasmi sijil pematuhan pelaksanaan teknologi 5G dari SIRIM QAS International. OPPO Find X2 bakal muncul di persidangan MWC 2020 pada 22 Februari ini! Bersiap sedia untuk berita yang lebih menarik bersama eRing! So, stay tuned okay!


Canon Perkenal iNSPiC [S] & iNSPiC [C] Untuk Pasaran Tempatan – Harga Jualan Bermula RM499

Canon kini muncul dengan dua produk baharu di bawah keluarga Mini Photo Printer iaitu iNSPiC [S] dan iNSPiC [C]. Kedua-dua produk ini tampil dalam rekaan lebih kompak dan menarik sekaligus berjaya menarik perhatian ramai.

iNSPiC [S] dan iNSPiC [C] membolehkan pengguna menangkap dan mencetak foto dalam satu masa yang sama. Selain itu, pengguna juga boleh mencetak semula foto menerusi fungsi blutooth pada smartphone.

iNSPiC [S] hadir dalam tiga pilihan warna – Pearl White, Matte Black dan Rose Gold. Ia dibina dengan lensa sebesar 8MP dan menghasilkan foto bersaiz 2 x 3 inci. Selain itu, ia juga didatangkan dengan ketersediaan auto-flash – membolehkan pengguna mengambil gambar dalam gelap dengan sempurna. iNSPiC [S] turut dilengkapi slot Micro SD yang menyokong kapasiti kad sehingga 256GB.

iNSPiC [C] didatangkan dalam tiga pilihan warna – Bubble Gum Pink, Bumble Bee Yellow dan Blue Seaside. Ia didatangkan dengan lensa sebesar 5MP dan selfie mirror terletak bersebelahan kamera bagi memudahkan pengguna mengambil selfie tanpa masalah. Sama seperti iNSPiC [S], model ini juga menghasilkan foto bersaiz 2 x 3 inci dan juga disertakan ketersediaan auto-flash.

Bagi yang berminat, iNSPiC [S] ditawarkan pada harga RM699. Manakala untuk iNSPiC [C] pula dijual pada RM499. Ketersediaan bermula sekarang. Anda juga boleh muat turun aplikasi Mini Photo Print di App Store dan Play Store.


Dapatkan OPPO F9 Dengan Hanya RM1,199 Sempena Raikan Hari Krismas

Orang ramai kini boleh memiliki OPPO F9 yang dilengkapi dengan sistem pengecasan pantas VOOC pada harga RM1,199 (harga asal : RM1,399) sempena meraikan hari krismas yang bakal berkunjung tiba. Promosi bermula HARI INI serta boleh di dapati di semua kedai konsep OPPO berdekatan dan pengedar yang sah.

Selain itu, OPPO juga kini sedang mengadakan peraduan “Thousand Stories Of The Night” bagi merebut peluang memenangi hadiah menarik yang berupa peranti OPPO R17 itu sendiri dan tiket penerbangan ke Hong Kong! Berita lanjut, KLIK SINI.

______________________________________________________________________

Artikel Berkaitan :


OnePlus Nord CE 5G Bakal Hadir Dengan Kapasiti Bateri 4500mAh??

Ada satu berita menarik bagi peranti yang bakal dirasmikan iaitu OnePlus Nord CE 5G yang mana dikhabarkan ia bakal dihadirkan dengan kapasiti bateri 4500mAh.

Perkara ini telah dinyatakan menerusi akaun Twitter OnePlus India. Menariknya, ia mungkin akan dihadirkan dengan Warp Charge 30T Plus  yang boleh mengecas sehingga 70% dalam masa 30 minit.

Sejauh manakah kebenaranya perlu kita nantikan ketika ia dilancarkan pada 10 Jun ini.


WOW! Siaran 8K Pertama Di Dunia

Jauh sungguh perbezaan di antara negara kita dengan Jepun, di sini membeli TV 4K bukanlah pilihan yang amat bijak kerana kandungan media dengan resolusi 4K teramatlah sedikit, selain itu servis-servis lain juga agak ketinggalan bagi menyokong kandungan media beresolusi tinggi itu, jadi pengguna di sini beralih arah ke TV berdefinisi penuh sebagai pilihan yang lebih selamat dan berbaloi.

Jauh nun di seberang, di negara matahari terbit yang amat terkenal dengan kecanggihan teknologi, siaran TV mereka kini dalam 8K! Saya ulang sekali lagi, 8K ya, bukan 4K. Untuk informasi anda, resolusi 8K adalah 7680 x 4320 piksel yang bermaksud anda menonton imej yang 4 kali lebih tajam dari skrin 4K dan 16 kali lebih butiran dari skrin berdefinisi penuh.

Namun TV dengan skrin 8K adalah sesuatu yang sangat terhad, oleh itu NHK menyediakan skrin 8K di beberapa lokasi seluruh negara Jepun untuk pengguna menikmatinya. Siaran 8K bermula dari 10 pagi sehingga 5 petang dengan menyediakan kandungan hiburan dan majlis pembukaan Olimpik.


GIGABYTE Perkenal Barisan AERO 15 Classic Untuk Pasaran Tempatan – Harga Jualan Bermula RM6,999

GIGABYTE Malaysia hari ini mengumumkan barisan laptop terbaru mereka iaitu AERO 15 Classic untuk pasaran tempatan. Kesemua model di bawah siri ini menggunakan pemproses Intel Core generasi ke-9, di samping dilengkapi kad grafik siri NVIDIA GeForce RTX dan GTX. Lebih menarik, AERO 15 Classic merupakan komputer riba dengan sokongan teknologi AI yang pertama di dunia.

Model-model di bawah siri ini termasuklah GIGABYTE AERO 15 Classic SA FHD 144Hz, GIGABYTE AERO 15 Classic WA FHD 144Hz, GIGABYTE AERO 15 Classic WA UHD, GIGABYTE AERO 15 Classic XA FHD 240Hz, GIGABYTE AERO 15 Classic XA UHD, GIGABYTE AERO 15 Classic YA FHD 240Hz dan GIGABYTE AERO 15 Classic YA YHD – ketersediaan bermula 15 Julai 2019.


Huawei Melancarkan Mate 8 Dalam Acara Yang Megah

Tanggal 8 Mac menyaksikan Huawei menganjurkan acara penuh gilang gemilang bertempat di KL Convention Centre Conference Hall. Seawal pukul 1 para media dan rakan niaga dari dalam dan luar negara sudah memenuhi ruang legar acara. Dua jam kemudian jemputan di bawa masuk ke dalam dewan untuk memulakan acara tersebut.

En Luke Au (Product Marketing Director, Consumer Business Group, South Pacific Region) membuka acara dengan menampilkan Mate 8, model smartphone terbaru dari Huawei. Beliau menekankan bahawa Mate 8 dibina bagi meningkatkan daya produktiviti individu dan kumpulan sasaran model tersebut adalah golongan profesional yang mementingkan fungsi dan kepantasan peranti bekerja. Untuk membuktikkan kenyataan tersebut, Huawei telah menjemput beberapa usahawan berjaya untuk berkongsi pengalaman mereka menggunakan peranti tersebut. Rata-rata ulasan yang disampaikan memuji kebolehan Mate 8 dalam melakukan kerja dengan pantas, namun apa yang paling mengagumkan adalah kuasa baterinya.

Mate 8 dikuasakan bateri berkapasiti 4000mAh yang boleh bertahan selama dua hari pada kadar penggunaan normal. Ciri itu sahaja sudah cukup untuk menarik minat golongan profesional yang memerlukan peranti mereka sentiasa bersedia untuk digunakan. Namun bukan itu sahaja yang menarik tentang spesifikasi kuasa Mate 8, model ini juga dilengkapi quick charging technology yang membolehkan anda menggunakan peranti sepanjang hari dengan hanya mengecas selama 30 minit.

Selain Mate 8, Huawei juga mengumumkan beberapa peranti terbaru seperti MediaPad M2 10.0, Huawei Watch Jewel & Elegant dan Nexus 6P Gold Edition. Anda boleh mendapatkan Huawei Mate 8 melalui stor pengedar sah dan syarikat telco mulai 11 Mac. Selain itu jika anda ingin mendapatkannya secara atas talian, jualan bermula pada 8 Mac dan anda boleh melayari www.vmall.my atau www.lazada.com.my . Tarikh jualan Nexus 6P Gold Edition, MediaPad M2 10.0 dan Huawei Watch Jewel & Elegant akan diumumkan kelak.


Locus memperoleh dana sebanyak $50 juta dalam pembiayaan Siri C yang diketuai oleh GIC dengan penyertaan daripada Qualcomm Ventures dan para pelabur sedia ada

– Locus menggunakan dana untuk memfokuskan inovasi, pengembangan geografi, dan penskalaan pasukan

SAN FRANCISCO, 2 Jun 2021 /PRNewswire/ — Locus, sebuah platform yang tersedia untuk masa depan yang mengautomasikan keputusan rantaian bekalan, hari ini mengumumkan bahawa ia telah mengumpulkan dana dalam pembiayaan Siri C bernilai $50 juta yang diterajui oleh GIC, dana kekayaan berdaulat Singapura, dengan penyertaan daripada Qualcomm Ventures LLC dan pelabur sedia ada, Tiger Global and Falcon Edge. Para pelabur terkenal, Amrish Rau, Ketua Pegawai Eksekutif Pine Labs, Kunal Shah, Ketua Pegawai Eksekutif Cred, Raju Reddy, Pengasas Sierra Atlantic dan Deb Deep Sengupta, mantan Presiden & MD, SAP South Asia, turut mengambil bahagian dalam pusingan ini.

Locus akan memanfaatkan dana ini untuk meningkatkan jangkauan geografi dan membangunkan pasukan penyelidikan dan pembangunan untuk mengembangkan barisan produk.

“Modal serta pelabur yang berkualiti membolehkan kami memberi tumpuan kepada R&D yang berjaya, membantu kami menyampaikan nilai jangka panjang yang luar biasa kepada pelanggan kami, melalui peningkatan penambahbaikan. Kami akan merekrut lebih ramai golongan PhD dalam pasukan sains data kami dan berusaha untuk menggandakan paten kami menjelang 2022,” kata Nishith Rastogi, Ketua Pegawai Eksekutif Locus.

Locus menggunakan pembelajaran mesin yang mendalam dan algoritma proprietari untuk menawarkan penyelesaian rantaian bekalan pintar kepada pelanggan. Penyelesaian berskala syarikat telah menghasilkan penjimatan sebanyak $150 juta+ dalam kos logistik, pengurangan jarak sebanyak 70 juta+ kilometer dalam perjalanan, dan pengurangan pelepasan GHG sebanyak 17 juta+ kilogram untuk pelanggan di pelbagai sektor seperti e-dagang, runcit, e-runcit, CPG/FMCG, perkhidmatan di rumah, penghantaran ke rumah, 3PL, pengangkutan dan pengedaran B2B.

Locus bekerjasama dengan pelanggan terkemuka di seluruh Amerika Utara, Asia Tenggara, Eropah dan benua India. Ia mempunyai pejabat di Amerika Syarikat, UK, India, Singapura, Indonesia, Vietnam dan Jerman.

Locus telah berkembang maju di benua Amerika dan meningkatkan kepemimpinan dengan veteran industri seperti Walter Heil, Naib Presiden Kanan, Business (Americas) dan Michael D. Parmett, Naib Presiden, Customer Success. Heil pernah bekerja di Project44 dan BluJay, manakala Parmett merupakan sebahagian daripada 3GTMS dan Manhattan Associates.

“Pada ketika ini, saya ingin mengucapkan terima kasih kepada semua pelanggan kerana mempercayai kami dan menjadi rakan kongsi dalam inovasi. Kami amat berbesar hati untuk mengetahui bahawa kami telah menambah nilai kepada rantaian bekalan dan operasi logistik anda. Kami kini sedang berusaha untuk menyokong pelanggan kami dengan jejak global. Selain daripada kawasan geografi yang kami telah ceburi, kami juga melabur dengan banyak di Amerika Latin dan secara agresif membina kehadiran kami di sana,” tambah Rastogi. “Saya juga ingin mengucapkan terima kasih kepada pasukan Locus atas usaha yang mereka sumbangkan setiap hari. Saya berharap kita boleh menunjukkan penghargaan kita dengan mewujudkan kekayaan yang besar untuk semua usaha mereka.”

“Suite produk pintar Locus mengoptimumkan kecekapan rantaian bekalan dengan menggunakan pembelajaran mesin untuk memberikan penjejakan dan pemahaman masa nyata tentang pemenuhan keperluan terakhir,” kata Varsha Tagare, Sr. Pengarah, Qualcomm Technologies, Inc., dan Pengarah Urusan Qualcomm Ventures. “Kami teruja untuk melabur dalam Locus bagi membolehkan logistik sebagai perkhidmatan dan menyokong perjalanan mereka untuk menjadi peneraju automasi keperluan terakhir di peringkat global.”

Syarikat tersebut sebelum ini telah berjaya mengumpulkan dana sebanyak $30 juta dalam beberapa pusingan.

Tentang Locus:

Locus ialah platform teknologi yang menggunakan pembelajaran mesin dan algoritma proprietari untuk mengautomasikan keputusan rantaian bekalan yang kompleks. Penyelesaian rantaian bekalan pintarnya menyediakan kebolehlihatan yang menyeluruh dan membolehkan pihak perusahaan meningkatkan kecekapan operasi mereka dengan mengurangkan kos, memperkemaskan pengalaman pelanggan dan mengurangkan kesan terhadap alam sekitar.

Penyelesaian berskala Locus termasuk pengoptimuman laluan, pengesanan dan analisis masa nyata, pengoptimuman rentak jualan, perancangan wilayah, peruntukan kenderaan dan reka bentuk rangkaian. Platform kami yang tersedia untuk masa hadapan telah menghasilkan penjimatan sebanyak $150 juta dalam kos logistik, pengurangan jarak perjalanan sebanyak 70 juta+ kilometer dan 17 juta kilogram pengurangan pelepasan GHG pada pelanggan seperti Nestle, Mondelez, Unilever, BigBasket, Bluedart, Bukalapak, kumpulan Tata dan banyak lagi.

Syarikat ini membolehkan penghantaran ke seluruh Amerika Utara, Eropah, Asia Tenggara, Timur Tengah, ANZ dan benua India. Sila layari www.locus.sh untuk mengetahui lebih lanjut atau ikuti kami di LinkedIn!

Tentang GIC:

GIC ialah sebuah firma pelaburan global terkemuka yang ditubuhkan pada 1981 untuk menguruskan rizab asing di Singapura dan menjamin masa depan kewangan Singapura. Pelabur nilai jangka panjang yang berdisiplin, GIC berada pada kedudukan yang unik untuk pelaburan dalam pelbagai kelas aset, termasuk hartanah, ekuiti swasta, ekuiti dan pendapatan tetap. GIC mempunyai pelaburan di lebih 40 buah negara dan telah melabur dalam pasaran baru muncul selama lebih dari dua dekad. Beribu pejabat di Singapura, GIC menggaji lebih daripada 1,700 orang pekerja di 10 buah pejabat di bandar-bandar kewangan utama di seluruh dunia.

Untuk maklumat lanjut tentang GIC, sila layari www.gic.com.sg atau ikuti kami di LinkedIn.

Tentang Qualcomm Ventures:

Qualcomm Ventures yang bertindak melalui Qualcomm Ventures LLC atau entiti gabungannya telah membuat pelaburan strategik dalam syarikat teknologi yang berpotensi untuk mengubah dunia kita secara dramatik sejak 2000. Sebagai seorang pelabur global, kami ingin membantu usahawan membina perniagaan revolusi yang membentuk semula dunia di sekeliling kita. Untuk maklumat lanjut, sila layariwww.qualcommventures.com.

Hubungan Media:

Julie Solomon610.764.1534jsolomon@nextpr.com

Keywords:  Computer/Electronics Transportation Financing agreements Venture Capital

Source: PRNEWSWIRE


Aplikasi Fast Dari Netflix Untuk Menguji Kelajuan Data Internet

Servis dan aplikasi dari Speedtest merupakan pilihan ramai pengguna yang ingin menguji kelajuan data Internet. Kini anda mempunyai satu lagi pilihan servis, kali ini dibawakan pembekal kandungan hiburan terkenal, Netflix.

Beberapa bulan yang lalu Netflix telah melancarkan servis ujian kelajuan Internet melalui portal web. Kini anda boleh mendapatkan servis yang sama melalui aplikasi iOS dan Android yang baru sahaja dilancarkan secara percuma.


Kad Jemputan Sudah Terima! OPPO F9 Rasmi Pada 16 Ogos 2018

OPPO Malaysia tiba-tiba mendedahkan gambar acah bagi model siri F terbaru mereka, iaitu F9 pada akhir bulan Julai. Peranti dengan rekaan skrin takuk mirip titisan air ini selain tampil dengan warna cerun pada panel belakangnya, penggunaan dwi kamera utama juga merupakan salah satu fokus utama pada peranti baharu ini.

Hari ini secara rasminya kami telah menerima kad jemputan dari pihak OPPO, peranti F9 akan dilancarkan pada 16 Ogos 2018 nanti. Apakah ciri-ciri menarik selain kamera, pengecasan pantas dan skrin takuk titisan air, kita nantikan maklumat lanjut hari pelancaran.

Eric Chou, penyanyi terkenal dari Taiwan, serta pelakon dan usahawan tempatan, Neelofa juga akan menghadiri sidang media OPPO F9.


RNI Films

Jika anda mahukan gambar digital dengan efek filem yang hampir tulen, cubalah aplikasi RNI Films. Para pembina aplikasi RNI bertungkus lumus mencipta pelbagai jenis profil efek untuk dimuatkan di dalam aplikasi ini. Hasil gambar yang anda ambil melalui kamera smartphone akan nampak lebih asli dan natural, seolah-olah ia diambil menggunakan kamera berfilem.

Anda boleh mengaplikasikan filter kepada imej-imej yang diambil bagi menyerlahkan mood gambar. Selain itu RNI juga dilengkapi alat talaan imej bagi membolehkan anda melakukan modifikasi kepada gambar sedia ada. Selepas itu anda boleh terus kongsikan hasil karya anda ke laman sosial seperti Facebook, Twitter dan Instagram melalui butang kongsi yang diintegrasikan bersama apliksasi ini.

Muat Turun


Laporan Baharu Membincangkan Pertumpuan IT/OT oleh Syarikat Telekomunikasi

Laporan: Kejayaan pengewangan 5G akan bergantung kepada cara syarikat telekomunikasi menyesuaikan pertumpuan ini

BEDFORD, Massachusetts, 18 Mac 2021 /PRNewswire/ — VoltDB, satu-satunya platform data bergred perusahaan yang dibina untuk era 5G dan STL Partners, sebuah kumpulan perundingan global untuk syarikat telekomunikasi, hari ini mengumumkan penerbitan sebuah laporan baharu tentang cara pertumpuan Teknologi Maklumat (IT) dan Teknologi Kendalian (OT) mengubah pengewangan 5G.

Pengendali yang ingin memberikan penyelesaian penjanaan pendapatan yang baharu dan didayakan 5G memerlukan keupayaan pemprosesan data masa nyata. Selain itu, dengan keperluan pelanggan yang berubah terutamanya berkaitan komunikasi jenis mesin yang besar, bermaksud mereka perlu melakukan sesuatu yang jarang mereka lakukan sebelum ini: mengendalikan data OT dan IT bersama-sama.

“Kecerdasan keputusan masa nyata adalah penting untuk masa depan pengendali telekomunikasi dalam memacu kecekapan dalaman serta membolehkan mereka menyampaikan penyelesaian penjanaan pendapatan baharu kepada pelanggan mereka,” kata Tilly Gilbert, Perunding Kanan STL Partners. “Penyelesaian ini semakin diperlukan untuk mengendalikan kedua-dua data IT dan OT.”

Dalam laporan baharu mereka, “Monetizing 5G: How IT/OT Convergence Will Enable New Business Models” (Pengewangan 5G: Bagaimana Pertumpuan IT/OT Membolehkan Model Perniagaan Baharu), STL Partners dan VoltDB meneroka empat kes penggunaan utama dalam pembukaan nilai di tempat pertumpuan IT dan OT:

Laporan tersebut menggariskan langkah-langkah praktikal yang boleh diambil oleh syarikat-syarikat telekomunikasi untuk memanfaatkan kes-kes penggunaan ini.

“Cabaran sekarang adalah untuk meningkatkan rangkaian serta sistem IT secara bebas dan memastikan ia berfungsi dengan baik bersama,” kata Dheeraj Remella, Ketua Pegawai Produk VoltDB. “Perkara-perkara seperti lapisan pengantaraan membolehkan pengimportan data panggilan sistem pengebilan—perkara ini semakin diperlukan untuk diproses bersama dalam masa nyata. Begitulah caranya pengendali syarikat telekomunikasi bertukar menjadi rakan kongsi yang berharga.”

Untuk maklumat lebih lanjut tentang mengapa organisasi di seluruh industri memilih VoltDB bagi memperkasakan operasi mereka, sila layari https://www.voltdb.com/.

Tentang VoltDB

VoltDB merupakan satu-satunya platform data yang direka untuk menyokong aplikasi syarikat telekomunikasi dalam era 5G. Kami menggabungkan storan data dalam memori dengan kependaman rendah yang boleh diramal dan keupayaan utama lain untuk memperkasakan BSS/OSS, pengurusan pelanggan dan aplikasi jaminan pendapatan yang perlu bertindak dalam jangka masa milisaat satu digit bagi menjana pendapatan atau mencegah kehilangan pendapatan tanpa menjejaskan ketepatan data. Untuk maklumat lanjut, sila layari voltdb.com.

Logo – https://ering.com.my/wp-content/uploads/2021/03/laporan-baharu-membincangkan-pertumpuan-it-ot-oleh-syarikat-telekomunikasi.jpg

Keywords: Telecommunications Telecommunications Carriers and Services Wireless Communications Licensing/marketing agreements Survey, Polls & Research

Source: PRNEWSWIRE


SUNMI melancarkan Tablet Perusahaan M2 MAX untuk Pelbagai Aplikasi

SHANGHAI, 23 Oktober 2020 /PRNewswire/ — Tablet kelas perusahaan yang tahan lasak sedang berada di puncak gelombang pendigitan kerana permintaan yang semakin meningkat di pasaran kerana gajet sedemikian memenuhi penggunaan di restoran, runcit, logistik dan pergudangan.

SUNMI M2 MAX, tablet perusahaan baharu yang dilancarkan oleh SUNMI Technology iaitu gergasi IoT baharu muncul, yang benar-benar sesuai dalam kategori ini. Dengan penampilan reka bentuk yang menarik, prestasi yang kukuh dan penempatan pasaran yang tepat, M2 MAX tampak bersedia untuk mengambil peluang dalam pasaran yang penuh dengan persaingan. Tidak seperti tablet yang berfokuskan pengguna, SUNMI M2 MAX dibina khas untuk pelanggan dalam pelbagai vertikal.

Di restoran, pengunjung cenderung menumpahkan cecair, untuk mengelakkan kerosakan atau perselisihan yang tidak diingini, M2 MAX direka untuk kalis air dan kalis calar. Dilengkapi dengan skrin yang menggunakan Corning Gorilla Glass yang sangat kukuh, ia mampu menahan impak jatuh daripada ketinggian satu meter. Lebih-lebih lagi, M2 MAX juga boleh dikendalikan dengan tangan basah, yang bermaksud tukang masak juga boleh menyentuh peranti tanpa had.

Kes penggunaan penting lain untuk M2 MAX ialah dalam peruncitan. Bagi pelanggan yang memasuki kedai dan tidak tahu apa dan di mana hendak membeli, SUNMI sedia membantu. Maklumat seperti lokasi barang dan jumlah stok ada di hujung jari. Dengan menyusun SKU untuk barangan yang berkait dengan keterangan pelanggan, M2 MAX terbukti bahkan mampu menghasilkan jualan tambahan.

Ciri bernilai merangkumi bukan hanya spesifikasi yang mengagumkan, tetapi juga waktu operasi yang lebih lama. Dengan pek bateri yang boleh bertahan sehingga 12 jam dan masa tunggu sedia selama 20 hari dengan sekali cas. Sebagai tambahan, teknologi pengecasan pantas baharu memendekkan masa untuk pengecasan penuh hanya masa empat jam.

SUNMI M2 MAX, yang dapat dipasang di atas foklif, lebih daripada sekadar memegangnya sendiri di persekitaran yang mendesak seperti gudang, di mana sarung pelindungnya boleh mengelakkannya daripada jatuh atau mengurangkan impak perlanggaran ketika pemandu memindahkan barang-barang di kawasan kilang.

Di gudang yang penuh dengan aktiviti, pengurus kedai yang dilengkapi dengan M2 MAX akan berasa lebih mudah untuk mengendalikan aliran pesanan masuk yang berterusan. Skrin sentuhnya memberi reaksi terhadap pergerakan pengguna walaupun menggunakan sarung tangan, ciri yang diperlukan untuk memantau inventori dan meningkatkan kecekapan pergudangan.

Berbeza dengan tablet pengguna, tablet perusahaan yang menawarkan daya tahan, masa pakai bateri yang panjang dan spesifikasi premium dapat memuaskan pengguna yang pandai menilai. SUNMI M2 MAX mempunyai semua kelebihan ini, malahan harganya adalah lebih rendah berbanding pesaing’. Gabungan ciri-ciri ini menawarkan lebih banyak pilihan dan membantu perniagaan berkembang maju.

Untuk maklumat lanjut tentang M2 MAX, sila klik di sini: https://www.sunmi.com/en/M2max/

Keywords: Computer/Electronics Entertainment Mobile Entertainment Retail Telecommunications New products/services

Source: PRNEWSWIRE


Ulasan: 6 Keunggulan Utama Pada Realme 2 Pro Yang Perlu Anda Tahu

HARGA: RM849 (4GB + 64GB) / RM949 (6GB + 64GB) / RM1,099 (8GB + 128GB)

Sebuah lagi pengeluar telefon pintar yang juga merupakan sub jenama daripada OPPO iaitu Realme mengumumkan kini bersedia untuk membawa masuk telefon pintar terbaharu keluarannya, dikenali sebagai Realme 2 Pro ke pasaran tempatan pada 7 November ini (RABU).

Dengan slogan kata “Proud to Be Young” dalam mempromosikan Realme 2 Pro, telefon pintar ini dilihat tampil jauh lebih maju di samping penawaran pengimejan yang lebih baik dan reka bentuk cukup anggun bergaya.

Berikut kami senaraikan 6 ciri menarik yang ada pada telefon pintar Realme 2 Pro, terutamanya untuk anda yang berminat untuk memiliki:

Realme 2 Pro mempunyai paparan menarik dengan ruang skrin yang luas berbanding pesaing setaranya. Ia didatangkan dengan paparan IPS LCD berukuran 6.3 inci FHD+ (2340 x 1080) dengan nisbah aspek 19:5:9 bersama rekaan takuk berbentuk titisan air yang dipanggil “Dewdrop”.

Lebih menarik, Realme 2 Pro hadir dengan sokongan nisbah ke kerangka terbesar pernah diperkenalkan berbanding pesaing di dalam segmennya iaitu sehingga 90.8%. Melalui nisbah tersebut, paparannya memaksimakan ruangan skrin sekaligus membolehkan pengguna menikmati pengalaman tontonan yang optimum sepanjang hari.

Bukan itu sahaja, panel IPS LCD pada telefon pintar ini juga dilihat memberikan kualiti paparan sangat baik serta menghasilkan warna-warna yang tajam dan sempurna. Paparannya juga turut dilapisi Corning Gorilla Glass sebagai pelindung utama.

Dari segi perisian, Realme 2 Pro dijana sistem operasi Android 8.1 Oreo yang dipadukan dengan antaramuka Color OS 5.2, yang mana dilihat memberikan penampilan lebih ceria selain mengikut standard masa kini.

Selain itu, ia juga membawakan fungsi Phone Manager untuk mengawal memori, storan dan akses sesuatu aplikasi pada telefon pintar. Pihak Realme turut tidak ketinggalan menyertakan sebilangan fungsi menarik lain seperti aplikasi Clone, aplikasi Split-Screen, Smart Assistant, Game Space dan banyak lagi.

Telefon pintar ini turut dilengkapi dengan spesifikasi yang tidak boleh dipandang ‘ringan’. Realme 2 Pro didatangkan dengan cipset Qualcomm Snapdragon 660 yang membawakan rekaan cip lapan-teras menerusi 4 x Kryo 2.0GHz + 4 x Kryo 260 1.8GHz selain dibantu oleh GPU Adreno 512 bagi membolehkannya menjalankan pelbagai tugasan harian dengan lancar.

Selain itu, ia turut dibantu oleh memori yang mencecah sehingga 8GB RAM bersama storan dalaman yang cukup tinggi sehingga 128GB ROM. Telefon pintar ini juga membawakan slot kad microSD yang boleh dikembangkan sehingga 256GB sekiranya storan dalaman tersebut tidak mencukupi.

via GIPHY

Berdasarkan kepada ujian benchmark yang telah dijalankan oleh kami, Realme 2 Pro mencatatkan skor sebanyak 132848 mata untuk ujian antutu. Manakala pada ujian Geekbench 4 pula, ia dilihat mencatatkan skor sebanyak 1457 mata untuk ujian tunggal manakala 5480 mata untuk ujian pelbagai teras.

Dari segi keupayaan bateri, telefon pintar ini hadir dengan bateri berkapasiti 3500mAh di bawah pengecasan 10W. Melalui pengecasan 10W ini, kami mengambil masa dalam 2 jam 20 minit untuk mengecas penuh bateri daripada kapasiti 0%.

Pihak Realme turut menyertakan sebuah mod khas untuk tujuan penjimatan bateri yang dikenali sebagai Power Saving Mode. Mod ini akan menukar aplikasi latar belakang untuk menutup fungsi auto-sync, mengoptimumkan output kecerahan dan mematikan tindak balas getaran pada input sentuhan bagi membantu menjimatkan penggunaan bateri.

via GIPHY

Untuk pilihan sambungan pula, telefon pintar ini juga masih mengekalkan beberapa ‘lubang’ penting seperti pembesar suara, port pengecasan berasaskan mikro-USB dan slot audio 3.5mm. Selain itu, ia turut dilengkapi dengan sokongan dual SIM (Nano SIM + Nano SIM + microSD), Wi-Fi, Bluetooth 5.0 dan sejumlah ciri standard yang lain.

Beralih kepada sistem keselamatan, Realme 2 Pro juga didatangkan dengan slot pengimbas cap jari fizikal yang ditempatkan pada panel belakang peranti. Selain itu, ia turut menyertakan fungsi Face unlock sebagai sokongan alternatif.

Kedua-dua fungsi ini dilihat berfungsi dengan sangat responsif dan lancar (boleh nyahkunci telefon kurang daripada 1 saat). Tidak ketinggalan, ia juga menyertakan sejumlah sistem keselamatan lain seperti Lockscreen Passcode dan Privacy Passcode.

Dari segi penggambaran, Realme 2 Pro dipasang dengan sokongan dwi kamera utama beresolusi 16MP bersama aperture f/1.7 dan 2MP dengan aperture f/2.2 (untuk penggambaran efek bokeh) bersama LED Flash.

Paling awesome, kamera telefon pintar ini disokong dengan teknologi AI yang membantu pengguna untuk mengambil gambar lebih sempurna. Tidak ketinggalan, ia turut dilengkapi dengan sistem penstabilan elektronik (EIS) bagi membolehkan peranti mengurangkan kesan gegaran ketika melakukan penggambaran.

Bagi yang gemar berswafoto, Realme 2 Pro ini menyediakan kamera depan beresolusi 16MP (f/2.0) dengan fungsi Smart Beauty untuk mencantikkan lagi wajah pengguna.  Ia berfungsi dengan amat baik sekaligus dilihat dapat menghasilkan foto yang jelas dan teliti. Selain itu, fungsi Portrait mod juga turut tersedia yang mana membolehkan kesan kabur dihasilkan pada bahagian belakang wajah.

Tidak ketinggalan, kamera Realme 2 pro turut menyertakan sejumlah ciri menarik lain seperti Stickers dan Expert Mod (kawalan manual: pertukaran ISO, shutter speed dan fokus).

Realme 2 Pro sememangnya telefon pintar yang mengagumkan. Selain menawarkan prestasi yang cekap, telefon pintar ini juga menyediakan keupayaan kamera terbaik di samping reka bentuk unik dan ruang penyimpanan yang cukup luas.

Anda teruja untuk memilikinya? Sama-sama kita tunggu pelancaran rasmi pada 7 November ini untuk ketahui maklumat lanjut mengenai harga jualan dan ketersediaan. Siapa sangka mungkin pihak Realme mempunyai kejutan yang ‘boom’ untuk anda semua? Stay tuned!


Hari Ibu: Kenangan Xi Jinping membesar bersama ibu beliau

BEIJING, 12 Mei 2020 /PRNewswire/ — Bagi Presiden Cina Xi Jinping, “Keluarga ialah bilik darjah pertama manusia dan ibu bapa merupakan guru pertama anak-anak.” Itulah yang pernah diberitahu oleh ibu beliau, Qi Xin kepada beliau dan kata-kata tersebut dipegang oleh beliau hingga ke hari ini.

Sempena Hari Ibu ini, penyiar Cina China Central Television (CCTV) menyiarkan sebuah kisah yang menceritakan tentang kenangan zaman kanak-kanak presiden Cina tersebut dan sejauh mana ilmu yang disampaikan oleh ibu beliau telah memberi manfaat kepada Xi sepanjang kehidupan.

“Ibu bapa dan mereka yang lebih berusia harus menyampaikan akhlak yang baik kepada anak-anak mereka sewaktu mereka kecil, bagi membantu mereka membina nilai integriti moral dan rasa muhibah, agar mereka dapat membesar menjadi seorang yang dapat menyumbang kepada negara dan orang awam,” kata Qi suatu masa dahulu.

Qi, yang dilahirkan pada tahun 1926, menyertai Parti Komunis China (CPC) pada tahun 1943 ketika berusia 17 tahun, menjadi penyokong kuat nilai dan kepercayaan Parti berkenaan.

Xi mengimbau kembali semasa beliau berumur kira-kira lima atau enam tahun, ibu beliau mengajar beliau untuk “berkhidmat untuk negara dengan penuh kesetiaan.” Qi pernah menggendong Xi di belakang beliau untuk ke kedai buku dan membeli sebuah buku cerita mengenai Yue Fei, seorang jeneral Cina.

Setelah mereka pulang ke rumah, ibu beliau menceritakan kepada beliau bahawa ibu Yue Fei telah mengukir tatu dengan empat aksara Cina, yang secara harfiahnya diterjemahkan kepada “berkhidmat untuk negara dengan penuh kesetiaan,” pada bahagian belakang tubuh anak lelaki beliau.

“Saya mengatakan bahawa pastinya amat sakit apabil kata-kata tersebut diukir pada belakang badan,” imbau Xi. “Namun, ibu saya berkata bahawa walaupun sakit, dia mengingati kata-kata tersebut selama-lamanya.”

Sejak itu, Xi memanfaatkan kata-kata tersebut sebagai matlamat untuk meneruskan kehidupan.

Qi menjalani kehidupan sederhana, yang menjadi suatu tradisi buat keluarga. Tidak kira betapa susahnya untuk menjaga keluarga sambil bekerja, beliau tidak pernah bertolak ansur dalam kerja beliau. Gaya hidup dan suasana keluarga beliau membimbing nilai-nilai dalam diri Xi.

“Seseorang yang gagal mengelak daripada menerima rasuah dan gagal mendisiplinkan diri akan menjadi seorang yang tiada keberanian. Ingatlah bahawa kejujuran ialah satu rahmat dan sifat tamak ialah satu sumpahan tatkala menetapkan pandangan yang betul mengenai kuasa, status dan kepentingan,” seperti yang pernah ditulis oleh Qi dalam sepucuk surat kepada Xu, bagi mengingatkan beliau tentang disiplin diri. Xi telah menerapkan kepercayaan ini ke dalam ideologi serta amalan tadbir urus beliau.

Xi tulus mengambil berat terhadap keluarga beliau, namun sebagai seorang pemimpin, beliau sukar untuk mengunjungi keluarga beliau semasa cuti.

Semasa Festival Musim Bunga tahun 2001, Qi menghubungi anak lelaki beliau dan berkata bahawa selagi mana Xi melakukan yang terbaik untuk tugas berkenaan, Xi menunjukkan bakti yang terbesar buat beliau dan juga bapa Xi.

Kata-kata sokongan beliau telah banyak memberi inspirasi kepada anak lelaki beliau untuk berbakti kepada orang awam dengan matlamat untuk mencapai kehidupan yang baik buat keluarga Cina.

Xi berulang-ulang kali berkata bahawa beliau “menyayangi orang ramai sebagaimana beliau menyayangi ibu bapa beliau.”

Qi turut menghadapi kesusahan walaupun semasa waktu-waktu paling sukar. Beliau menjaga keluarga beliau sebagai seorang ibu yang berjiwa kental dan penyayang. Lantaran kegigihan beliau, seluruh keluarga ini telah dapat membina keberanian untuk bangkit menentang kepayahan.

Zaman berganti zaman dan tanpa mengira jawatan yang beliau sandang, Xi sentiasa mengingati kata-kata ibu beliau agar berpegang teguh pada kepercayaan beliau.

Artikel asal: https://news.cgtn.com/news/2020-05-10/Mother-s-Day-Memories-of-Xi-Jinping-growing-up-with-his-mother-QnkBAz3EIw/index.html?from=groupmessage&isappinstalled=0

Keywords:  Computer/Electronics Multimedia/Online/Internet Publishing/Information Service Broadcast feed announcements

Source: PRNEWSWIRE


Sony Berkemungkinan Akan Menyingkirkan Port Audio Untuk Model Premium Xperia

Rata-rata daripada pengguna sering mengkritik peranti keluaran Sony kerana sering menampilkan rekaan yang sama saban tahun dan tidak berdaya saing jika dibandingkan dengan pesaingnya yang lain. Menyedari permintaan peminat setia jenama ini yang mengharapkan satu pembaharuan pada rekaan fizikalnya, Pengarah Urusan Sony India iaitu Kenichiro Hibi sebelum ini pernah mengumumkan bahawa mereka bakal menampilkan rekaan baharu yang sepenuhnya untuk model premium Xperia pada masa akan datang.

Walaupun rekaan yang akan diguna pakai pada model premium Xperia ini masih lagi tidak didedahkan secara rasmi kepada umum, Sony berkemungkinan besar akan menyingkirkan port 3.5mm audio jack untuk merealisasikan rekaan baharu itu. Berita ini telah disahkan melalui paten yang telah dihantar oleh Sony ke Suruhanjaya Komunikasi Persekutuan (FCC) pada minggu ini, di mana imej yang diterima telah memperlihatkan penggunaan port USB untuk sambungan audio dan juga pengecas.

Berdasarkan kepada paten yang menggunakan nombor ID PY7-21831A itu juga, Sony dikatakan bakal tampil dengan peranti yang menyokong paparan skrin 5.7 inci yang berukuran 152.79 x 72.42mm. Ini membuktikan bahawa Sony merancang untuk memperkenalkan rekaan skrin hampir penuh dengan format paparan 18:9.

Sumber: XDADevelopers


Plantronics BACKBEAT GO 3 & VOYAGER 5200, Pertaruhkan Kualiti Audio Menakjubkan!

Bertempat di TOKB Cafe Petaling jaya, Plantronics telah menjemput para media untuk sama-sama memeriahkan pelancaran dua model terbarunya yang diberi nama BACKBEAT GO 3 dan juga VOYAGER 5200. Kedua-duanya merupakan versi peningkatan yang diperkenalkan sebelum ini.

BACKBEAT GO 3 telah direka khas untuk memenuhi keperluan golongan individu yang aktif, di mana anda boleh mendengar muzik kegemaran tanpa gangguan kabel. Selain meyediakan butang pintas untuk memudahkan anda mengawal muzik tanpa perlu mengguna smartphone, BackBeat GO 3 turut menawarkan masa mendengar muzik selama 6.5 jam.

Manakala masa mengecas pula sehingga 2.5 jam. Earphone ini didatangkan dengan sebuah case yang boleh mengecas, tetapi ianya dijual secara berasingan. Boleh diletakkan dalam jarak 10 meter daripada smartphone, BackBeat GO 3 masih mampu beroperasi dengan baik walaupun di dalam situasi angin kencang, hujan lebat, ribut petir dan juga berpeluh.

Model VOYAGER 5200 pula hadir dengan teknologi pembatalan bunyi yang dipanggil ‘WindSmart’. Ia direka untuk mereka yang bekerja di kawasan terbuka atau persekitaran yang berangin dan bising, kerana peranti ini mampu menghilangkan gangguan latar ketika menjawab panggilan ataupun mendengar muzik.

Lebih menarik, ia secara automatik akan mute/pause apabila anda menanggalkan VOYAGER 5200 daripada telinga dan sebaliknya apabila memakainya semula. Menawarkan masa berbual selama 7 jam dengan masa meunggu sehingga 9 hari, peranti ini juga didatangkan dengan pengecas yang dijual secara berasingan.

Kedua-dua peranti ini akan memasuki pasaran Malaysia tidak lama lagi. Harga yang ditawarkan oleh BACKBEAT GO 3 adalah USD 99.99 (kira-kira RM 395) dan USD 129.99 (kira-kira RM 513) bersama sebuah case yang boleh mengecas. Untuk model VOYAGER 5200 pula, ia dijual pada harga USD 119.99 (kira-kira RM 473) dan case dijual pada harga USD 39.99 (kira-kira RM 158).


Kluster AI Huawei Atlas 900 Menang Anugerah Red Dot 2020

ESSEN, Jerman, 6 April 2020 /PRNewswire/ — Kluster AI Huawei Atlas 900 diangkat sebagai pemenang Anugerah Red Dot 2020, menewaskan ribuan pesaing lain untuk merebut gelaran berprestij itu. Setelah dinilai panel juri profesional, kluster AI Atlas 900 diiktiraf untuk rekaannya yang canggih dan inovasi yang lain daripada yang lain. Selepas Atlas 300 dan Atlas 500, Atlas 900 menjadi ahli ketiga dalam keluarga Huawei Atlas yang mendapat pengiktirafan Anugerah Red Dot. Anugerah ini membuktikan mutu dan rekaan yang tidak tertanding bagi produk Huawei Atlas.

Kluster AI Atlas 900 menetapkan tanda aras baharu dengan rangkaian kluster yang kukuh, penggunaan modular, sistem pelepasan haba, rekaan holistik, prestasi, kebolehsambungan, dan perincian khusus untuk manusia.

Anugerah Red Dot merupakan salah satu daripada anugerah paling berprestij di dunia bagi rekaan industri. Anugerah ini hanya salah satu daripada penghargaan terkini yang dirangkul keluarga Atlas, selain banyak lagi anugerah lain. Satu lagi pengiktirafan lain ialah Anugerah GSMA GLOMO 2020, di mana Atlas 900 diangkat sebagai Teknologi Terbaik untuk Masa Hadapan setakat bulan-bulan kebelakangan ini.

Latar Belakang Huawei

Huawei merupakan penyedia global untuk prasarana teknologi komunikasi dan maklumat (ICT) serta peranti pintar. Dengan penyelesaian bersepadu merentasi empat bidang penting – rangkaian telekomunikasi, IT, peranti pintar, dan perkhidmatan awan – kami komited untuk membawakan hidup digital kepada setiap orang, kediaman, dan organisasi bagi mewujudkan dunia yang lebih pintar dan lebih terhubung.

Portfolio produk, penyelesaian, dan perkhidmatan Huawei yang menyeluruh sangat berdaya saing dan selamat juga. Melalui kolaborasi bersama rakan kongsi ekosistem, kami mencipta nilai berkekalan bagi pelanggan kami, kami berusaha untuk memperkasakan orang ramai, memperkayakan kehidupan di rumah, dan menggalakkan inovasi dalam semua jenis organisasi, tidak kira besar atau kecil.

Di Huawei, inovasi memfokus kepada keperluan pelanggan. Kami banyak melabur dalam penyelidikan asas, menumpukan kepada pencapaian teknologi yang memacu dunia untuk lebih maju ke hadapan. Kami ada lebih daripada 194,000 kakitangan dan kami beroperasi dalam lebih 170 negara dan rantau. Ditubuhkan pada 1987, Huawei merupakan syarikat persendirian yang dimiliki penuh oleh kakitangannya. Untuk maklumat lanjut, layari Huawei dalam talian melalui www.huawei.com atau ikuti kami di:

https://www.linkedin.com/company/Huawei https://www.twitter.com/Huawei https://www.facebook.com/Huawei https://www.youtube.com/Huawei

Latar Belakang Anugerah Red Dot

Anugerah Red Dot merupakan pengiktirafan yang diperakui seluruh dunia untuk kualiti rekaan yang terbaik dalam industri. Anugerah ini diberikan Design Zentrum Nordrhein Westfalen di Essen, Jerman. Anugerah Red Dot, di samping Anugerah IF dari Jerman dan Anugerah IDEA dari A.S. ialah anugerah-anugerah rekaan yang paling ternama di seluruh dunia. Setiap tahun, puluhan ribu penyertaan bersaing untuk merebut Anugerah Red Dot. Hanya produk dengan inovasi luar biasa, paling mudah digunakan, dan mempunyai pengalaman pengguna terhebat akan mendapat anugerah ini.

Foto – https://photos.prnasia.com/prnh/20200403/2768577-1?lang=0

Keywords:  Computer Hardware Computer/Electronics Consumer Electronics Internet Technology Telecommunications Awards

Source: PRNEWSWIRE


Huawei nova 3 Bakal Dilancarkan Julai Ini

Siri Huawei nova yang lebih memfokuskan pada golongan muda-mudi, kini akan bertambah satu lagi ahli baharu iaitu nova 3 pada bulan Julai nanti. Baru-baru ini laman weibo telah pun mendedahkan satu video yang dibintangi oleh Duta Antarabangsa Huawei nova Terkini Jackson Yee (易烊千玺), seorang penyanyi, penari dan pelakon yang sangat terkenal.

Melalui gambar yang tertiris di weibo, jelas memperlihatkan model terkini nova 3 hadir dengan dwi-kamera utama, LED flash serta pengimbas cap jari dengan penggunaan warna yang lebih moden dan muda. Tambahan lagi, ada khabar angin mengatakan nova 3 bakal menyokong pemproses Kirin 710 yang lebih berkuasa.

Adakah spesifikasi begitu berkuasa akan diletakkan pada badan nova 3? Kita nantikan pelancaran seterusnya.


Dapatkan Vivo Y81i Serendah RM1 Dengan Hotlink Postpaid Flex Plus

Anda kini boleh memiliki Vivo Y81i yang berharga RM499 dengan hanya RM1 sekiranya anda mendaftar dengan Hotlink Postpaid Flex Plus. Apa yang perlu anda lakukan adalah dengan mendaftar Hotlink Postpaid Flex Plus dan membayar RM60 setiap bulan dan membayar bayaran lebih awal sebanyak RM360 + RM1 (harga Vivo Y81i).

Selain daripada Vivo Y81i, anda juga boleh membeli Y85(harga kedai RM899) dengan hanya RM199. Jika anda seorang warganegara lain, bayaran tambahan sebanyak RM150 perlu dilakukan sebagai deposit.

Vivo Y81i memberikan kepada anda paparan skrin yang lebih besar dan baik kerana ia disertakan dengan 15.5% lebih ruang tontonan berbanding generasi paparan FullView terdahulu.

Telefon ini disokong oleh 13MP definisi tinggi bagi kamera belakang sementara AI Face Beauty yang boleh mengenal pasti jantina, umur, tona kulit dan tekstur kulit anda. Selain itu, Y81i juga menyediakan teknologi akses wajah yang berstandard flagship kepada anda yang membolehkan anda membuka telefon dengan mudah.

Dalam pada itu, Vivo Y85 pula mampu merakam gambar yang sangat menakjubkan. Ia disertakan dengan 13MP + 2MP bagi kamera belakang pastinya mampu merakam lebih banyak perincian. Telefon ini juga boleh merakam bokeh setaraf DSLR. Seperti telefon Vivo Y81i, telefon ini mempunyai AI Face Beauty yang juga mampu mengenal pasti jantina, umur, tona kulit, tekstur kulit dan pencahayaan persekitaran.

Untuk mendapatkan maklumat lanjut, layari laman sesawang Hotlink dan Facebook Vivo Malaysia, atau Instagram, Twitter dan Yutube.

Baca juga:


Google Membayar Apple USD 1 Bilion

Apple telah menghentikan servis Google Maps pada peranti iPhone semenjak tahun 2012, tetapi masih mengekalkan Google sebagai enjin carian mereka. Pernahkah anda tertanya-tanya mengapa Apple melakukan sedemikian?

Tahukah anda bahawa Google telah membayar Apple sejumlah wang yang besar bagi mengekalkan servis enjin carian mereka pada peranti iPhone. Jumlah bayaran tersebut telah dibocorkan pada satu sidang mahkamah di mana Oracle mendakwa Google menggunakan sistem Jaya dalam menghasilkan Android. Google dilaporkan mempunyai persetujuan dengan Apple untuk bayaran bagi setiap keuntungan yang dibuat melalui enjin carian mereka dan pada tahun 2014 jumlah bayaran telah mencecah USD 1 bilion.


Tiga Model Google Pixel Bakal Diperkenalkan Hujung Tahun Ini

Google dikatakan sedang merencanakan versi terbaru Google Pixel yang akan hadir dalam tiga variasi. Model terbaru Pixel yang akan datang dikhabarkan akan hadir dalam model 5 inci dan model 5.5 inci dengan kod nama Walleye dan Muskie. Selain itu, terdapat juga model yang lebih besar dan berkuasa dengan kod nama Taimen.

Model-model ini dijangka akan dilancarkan pada akhir tahun 2017. Dilaporkan Pixels terbaru ini akan hadir dengan ciri kalis habuk dan kalis air, selain Google dikatakan sedang mencuba mempertingkatkan prestasi kamera Pixel di dalam keadaan malap. Kamera Pixel pada model sedia ada sudah pun diiktiraf ramai pihak dan pastinya Google mahu mengekalkan kelebihan tersebut.


Akhirnya! Apple Menunjukkan Harga Aplikasi Dalam “RM”

Apple App Store, portal ekosistem iOS memaparkan harga aplikasi dan media dalam matawang USD, sekaligus menyukarkan pengguna mendapatkan harga sebenar dalam matawang tempatan.

Bermula bulan Disember ini, Apple mula menukar format tersebut dan pengguna iOS di Malaysia kini boleh melihat harga aplikasi dalam matawang Ringgit Malaysia. Ia sekaligus memudahkan pengguna kerana tidak perlu lagi melompat ke aplikasi penukaran matawang untuk mendapatkan kadar tukaran semasa.


OPPO Memohon Paten Bagi Alat Kawalan Permainan??!!

OPPO Guangdong Mobile Communications Co., Ltd. menerbitkan paten “pemegang permainan”, tarikh permohonannya adalah 9 September 2019, dan nombor penerbitannya adalah CN112451961A.

Pernyataan paten menunjukkan bahawa dengan perkembangan industri permainan elektronik yang pesat, permainan mudah alih telah dipromosikan secara meluas kerana kemudahannya. Untuk mengendalikan permainan dengan lebih baik, gamepad umumnya disetel di luar telefon bimbit.

Gamepad telefon bimbit yang ada terutamanya dibahagikan kepada dua kategori, satu adalah gamepad yang tidak dapat dipasang ke headset, iaitu, telefon bimbit dipasang di tengah gamepad, dan gamepad menyekat lubang headset telefon bimbit dan tidak dapat disambungkan ke headset; yang lain adalah headset yang dapat dipasang. Gamepad telefon bimbit dipasang pada braket gamepad. Gamepad tidak menutup lubang earphone, dan earphone boleh dipasang.


Lenovo Tech World 2016 : Moto Z Flagship Modular Daripada Motorola

Motorola telah berhijrah kepada sesuatu yang baru untuk menjadi lebih baik. Selepas Sony meninggalkan huruf Z dan mengambil X untuk peranti terbarunya, Motorola pula meninggalkan X untuk menggunakan Z. Pada majlis Lenovo Tech World 2016, Motorola telah mengumumkan peranti terbaru mereka iaitu Moto Z

Jika dilihat daripada spesfikasi Moto Z, ia sama seperti model smartphone flagship masa ini di mana ia menawarkan pemproses Snapdragon 820, RAM sebesar 4GB, memori dalaman sehingga 64GB, dan slot kad microSD sehingga 2TB.

Moto Z tampil dengan paparan skrin QHD sebesar 5.5″ dan telah dibekalkan oleh bateri sebesar 2600mAh, dari segi fungsi kamera turut menyediakan sokongan 13 Megapiksel pada kamera utama dengan OIS dan Aperture f1.8, sementara kamera hadapan pula beresolusi 5 Megapiksel dengan aperture f2.2.

Sebuah lagi model yang turut hadir pada majlis tersebut adalah Moto Z Force yang memfokuskan kepada ketahanan skrin, di mana ia menyokong teknologi ShatterShield yang kalis retak. Moto Z Force juga menawarkan kamera utama beresolusi 21 Megapiksel.

Baca Juga:


Huawei Watch GT Hadir Dengan Ketahanan Bateri Sehingga 2 Minggu

Selain daripada telefon pintar dibawah siri-Mate, Huawei turut memperkenalkan jam pintar terbahru keluaran mereka iaitu Huawei Watch GT yang hadir dengan monitor degupan jantung menggunakan TruSeen 3.0.

Huawei Watch GT hadir dengan paparan berukuran skrin 1.39 inci OLED (454×454 piksel) berbentuk bulat, dijana cip pemprosesan dengan sokongan penggunaan tenaga rendah dan turut kalis air (boleh digunakan untuk memantau data berenang sehingga kedalaman 50 meter).

Jam tangan pintar ini beroperasi pada antaramuka jam dibangunkan oleh Huawei sendiri dan dikatakan mirip Wear OS. Selain itu, terdapat juga sokongan GPS untuk memantau aktiviti kecergasan, selain integrasi pengimbas nadi.

Melengkapi spesifikasi jam tangan ini adalah bateri sebesar 420 mAh dengan masa penggunaan : 2 minggu penggunaan standard, 30 hari pada mod tontonan (call, message dan sebagainya) dan 22 jam mod GPS.

Huawei Watch GT ini ditawarkan dalam dua versi iaitu Huawei Watch GT Sport pada  harga €199 (kira-kira : RM 957) dan Huawei Watch GT Classic pada harga €249 (kira-kira RM1,197) seunit.


Akan Datang! Kemas Kini Android Oreo & EMUI 8 Pada Huawei P9/P9 Plus

Setelah dua tahun Huawei P9 & P9 Plus dilancarkan, tidak sangka kemas kini sepertimana yang dijanjikan sebelum itu oleh Huawei agak memakan masa untuk sampai ke tangan pengguna.

Baru-baru ini, Pengurus Produk Huawei telah mengesahkan ketibaan kemas kini Android 8.0 Oreo dan EMUI 8.0 pada P9 dan P9 Plus. Menurutnya, kemas kini ini mungkin akan menjadi kemas kini versi Android yang terakhir bagi model tersebut.

Walaupun tidak banyak maklumat rasmi yang boleh diketahui, tetapi yang pasti ciri-ciri seperti notifikasi, smart text selection, picture-in-picture mode dan banyak lagi akan ada pada kemas kini kali ini.

Reviu Eksklusif: Huawei P9, Dwi Kamera Hasil Kejuruteraan Bersama Leica


Huawei Mate 10 Skor 97 Markah Untuk DxOMark – Meninggalkan iPhone 8 Dan Galaxy Note8

Kehebatan kamera Leica tidak dapat disangkal lagi, tambahan pula teknologi ini telah dimuatkan ke dalam tiga peranti induk Huawei iaitu Mate 10, Mate 10 Pro, dan Mate 10 Porsche Design. Kesemuanya menggunakan konfigurasi kamera yang sama.

DxOMark yang sering menjadi platfom untuk menguji kehebatan lensa kamera kali mengemas kini carta kedudukan mereka dengan meletakkan Huawei Mate 10 di tempat kedua selepas Google Pixel 2. Skor keseluruhan Huawei Mate 10 mendapat sebanyak 97 lantas meninggalkan iPhone 8 dan Galaxy Note8 di tempat ketiga dan keempat.

Ini membuktikan kamera Huawei Mate 10 sangat cemerlang dalam melaksanakan pelbagai tugasan penggambaran. Gabungan dwi-lensa Leica 20 Megapiksel monochrome dan 12 Megapiksel RGB dan OIS turut membawakan aperture f/1.6, terbesar pernah digunakan pada telefon pintar.

Bukan itu sahaja, pemprosesan imej dwi-ISP daripada set cip Kirin 970 nampaknya banyak membantu menghasilkan gambar dengan lebih terperinci.

Huawei Mate 10 dijangka akan mula berada di pasaran Malaysia bulan hadapan dengan tanda harga RM2,699. Warna-warna yang dibawa masuk pula ialah Mocha Brown dan Black.


Yu-Gi-Oh! Legacy of the Duelist: Link Evolution Bakal Tersedia Di PS4, Xbox One & PC Sekitar Tahun Hadapan

Yu-Gi-Oh! Legacy of the Duelist: Link Evolution baru sahaja diperkenalkan di konsol Switch sekitar Ogos lepas – turut disertakan dengan kandungan tambahan khas. Terkini, permainan ini dikatakan bakal tiba di PS4, Xbox One & PC pula sekitar tahun hadapan.

Menurut sumber, ia bakal disertakan dengan kemas kini baharu yang mana mengandungi beberapa kad baharu – jumlah kad ditingkatkan sehingga 10,000. Antara kad baharu termasuk Crystron Halqifibrax, Firewall Dragon Darkfluid dan banyak lagi. Selain itu, beberapa watak baru juga bakal tiba melalui kemaskini tersebut. Korang teruja ke tu?


Ujian Terbuka Menunjukkan Kelajuan Rangkaian Telefon Bimbit Apple 5G Tidak Sehebat Telefon Android!

Ada sesuatu yang menarik apabila  ujian Opensignal menunjukkan bahawa kelajuan rangkaian 5G iPhone 12 dan 12 Pro berada di bawah  berbanding dengan banyak telefon Android.

Laman web ujian berada di Amerika Syarikat. Walaupun iPhone 12 menyokong 5G, kelajuannya adalah 2.3 kali ganda daripada iPhone 4G, yang merupakan peningkatan yang paling jelas. Namun, jika dibandingkan dengan pelbagai telefon 5G di bawah LG, Samsung, OnePlus, dan Google , ia sama sekali tidak menguntungkan.

Di antara telefon bimbit dengan kelajuan muat turun TOP 25  di rangkaian 5G, Apple tidak berjaya. Tempat pertama adalah Samsung Galaxy S21 5G, dengan kelajuan muat turun sehingga 56Mbps. Kelajuan muat turun iPhone 12 Pro adalah 36.9Mbps, Pro Max adalah 36.2Mbps, iPhone 12 adalah 29.6Mbps, dan 12 mini adalah 32.9Mbps.

Selain itu, antara 4 model iPhone 12, terdapat juga perbezaan yang signifikan dalam kelajuan rangkaian.

Laman web komuniti teknologi Amerika “Apple Insider”, yang mengkhususkan diri dalam menerbitkan maklumat penilaian produk sistem Apple, memberi komen bahawa pakar ujian OpenSignal Ian Fogg percaya bahawa antena frekuensi radio dan reka bentuk pemancar lain bertanggungjawab untuk kelajuan Internet iPhone yang perlahan 12. Lagipun , Samsung sudah menjadi generasi ketiga telefon bimbit 5G, Apple masih merupakan generasi pertama. OpenSignal percaya bahawa hanya setelah mengalami peningkatan dan peningkatan seterusnya, kelajuan rangkaian 5G iPhone 12 dapat ditingkatkan dengan berkesan.


Samsung Galaxy S8 Dan S8+ Versi Microsoft

Sistem operasi Windows 10 Mobile ketinggalan jauh di belakang Android dan juga iOS, namun masih ada beberapa kelompok pengguna masih menggunakan sistem operasi ini kerana aplikasi dan fungsi produktiviti. Namun secara perlahan Microsoft menukar strategi mereka dengan meletakkan fokus kepada aplikasi mobil.

Lebih istimewa untuk Galaxy S8 dan S8+ kerana Microsoft akan mengeluarkan versi mereka sendiri yang akan disiap pasang aplikasi Cortana, OneDrive, Outlook, Skype dan MSN News yang akan dijual melalui laman Microsoft.

Samsung Galaxy S8 Microsoft Edition dijual pada harga USD749.99 (kira-kira RM3,319) dan Galaxy S8 Plus USD849.99 (kira-kira RM3761).


Reviu Eksklusif: Huawei nova 3e, Adakah Ia Model Alternatif Bagi Huawei P20?!

HARGA: RM1,399

Kepada yang mempunyai bajet kecil tetapi dalam hati teringin untuk menggunakan Huawei P20, anda boleh pertimbangkan model terbaru dari Huawei yang dikenali sebagai nova 3e.

Hadir dengan rekaan mirip Huawei P20 tetapi menawarkan spesifikasi lebih rendah dan harga juga lebih murah berbanding Huawei P20. Ingin mengetahui adakah telefon pintar ini setanding dengan P20 secara keseluruhannya, teruskan membaca reviu eksklusif dari kami!

Reviu Bah 1 >> Reviu Eksklusif: Huawei nova 3e, Menampilkan Rekaan Mirip Huawei P20?!

Tidak semua peranti pintar yang hadir dengan paparan skrin rongak menyokong paparan skrin penuh untuk permainan mudah alih. Seperti nova 3e, tidak semua permainan menyokong paparan skrin penuh seperti Mobile Lagend.

Tetapi jika anda bermain permainan perlumbaan kereta seperti Racing 3 mahupun Asphalt 8, ianya hadir dengan paparan skrin penuh.

Kepada yang tidak gemar dengan paparan skrin ‘rongak’ atau lebih dikenali dengan nama Notch, anda boleh menyembunyikannya.

Caranya juga mudah, hanya perlu ke Settings -> Display -> Notch -> Hide notch. Ia secara automatik akan menghilangkan paparan skrin ‘rongak’ serta digantikan dengan paparan skrin normal.

Kebanyakan telefon pintar kelas pertengahan hari ini hadir dengan pengecaman wajah seperti honor 9 Lite, OPPO F5 dan juga vivo V9.

Tidak mahu ketinggalan, nova 3e juga dibekalkan dengan dua pilihan biometrik iaitu pengimbas cap jari dan juga pengecaman wajah.

Selain mampu membuka peranti dengan lebih pantas, nova 3e juga dikatakan hadir dengan ciri-ciri keselamatan yang ketat seperti tidak boleh membuka peranti sewaktu anda sedang tidur.

Jika ramai pengguna telefon pintar hari ini menggunakan aplikasi pihak ketiga untuk fungsi kecergasan, berlainan pula dengan nova 3e ini.

Aplikasi Health yang tersedia membantu anda untuk memantau aktiviti senaman yang dilakukan dengan menetapkan sasaran kecergasan yang dikehendaki. Terdapat tiga sasaran yang boleh anda pilih iaitu berdasarkan pada jarak, masa atau kalori.

Aplikasi Phone Manager pula berupaya membantu anda mengurus Huawei nova 3e secara optimum.

Antara fungsi yang disokong adalah penyingkiran fail yang tidak diperlukan, pemantauan penggunaan data Internet, senarai hitam kontak dan banyak lagi. Anda hanya perlu menekan ‘clear’ untuk menghapuskan fail yang tidak diperlukan.

Walaupun telefon pintar ini memfokuskan kepada pengguna yang gemar berswafoto, tetapi ia masih dibekalkan dengan pemproses berkuasa. Bagi yang mementingkan prestasi ketika membeli sesebuah telefon pintar, apa kata anda lihat dahulu ujian benchmark yang dijalankan sendiri oleh kami sebagai panduan memilih peranti mana yang terbaik!

Sebagai perbandingan, kami melakukan juga ujian benchmark terhadap dua model lagi iaitu OPPO F7 dan juga vivo V9.

Jarang dilihat peranti kelas pertengahan yang ada di pasaran hari ini hadir dengan sokongan pengecasan pantas. Berbeza dengan nova 3e kerana ia telah didatangkan dengan adapter pengecas yang menyokong output 9V2A.

Bagi membantu anda untuk melihat sendiri perbezaan masa mengecas yang diambil oleh peranti ini, kami telah menjalankan proses pengecasan dengan tiga model tanpa pengecasn pantas iaitu OPPO F7, vivo V9 dan Xiaomi Note 5.

Walaupun Huawei nova 3e hadir dalam kelas pertengahan, tetapi ia menawarkan spesifikasi yang tidak kurang hebatnya seperti Huawei P20. Pada pandangan kami, peranti ini boleh dianggap sebagai model alternatif bagi mereka yang mempunyai bajet rendah, tetapi dalam masa yang sama teringin untuk menggunakan Huawei P20.

Dikuasakan oleh pemproses Kirin 659 dengan RAM 4GB dan storan 64GB, nova 3e dioperasikan oleh Android 8.0 Oreo bersama paparan antaramuka EMUI 8.0. Sepertimana trend telefon pintar hari ini, telefon pintar ini turut menggunakan dwi kamera utama 16MP + 2MP f/2.2, manakala kamera hadapan pula menggunakan sensor 24 Megapiksel f/2.0. Pada panel belakang turut kelihatan sensor pengimbas cap jari dan bateri berkapasiti 3000mAh.

Walaupun hadir dalam kelas pertengahan, nova 3e dilihat hadir dengan fungsi kelas atasan seperti pengecaman wajah, ciri-ciri membuat rakaman jelas pada keadaan kurang pencahayaan dan juga sokongan pengecasan pantas (9V/2A).


Samsung Galaxy Buds Pro Turut Rasmi!! – Dijual Pada Harga RM

Bukan hanya telefon pintar siri Samsung Galaxy S21dirasmikan sebentar tadi, malahan Galaxy Buds Pro turut dirasmikan yang mana ia dijual pada harga RM799!!

Peranti ini hadir dengan fungsi Noce Caellation yang mana memberikan anda kualiti audio yang lebih baik. Menggunakan 3 mikrofon pastinya mampu menghalang bunyi sehingga 99%.

Ia turut hadir dengan IPX7 dan disertakan dengan Woofer 11mm dan tweeter 6.5mm. Ia turut disertakan dengan Game Mode yang memberikan pengalaman yang lebih baik.

Peranti ini mampu bertahan sehingga 18 jam jika menggunakan Noice Cancellation.